pink.rs | Vesić: Rekonstrukcijom Astronomske opservatorije, Beograd će dobiti još jednu turističku atrakciju (FOTO)\nVesić: Rekonstrukcijom Astronomske opservatorije, Beograd će dobiti još jednu turističku atrakciju (FOTO)\nZamenik gradonačelnika je rekao da je opservatorija na Zvezdari jedno od skrivenih turističkih blaga Beograda za koje ne zna puno ljudi, a koje može da postane prava turistička atrakcija.\nVesić je rekao da je opservatorija na Zvezdari jedno od skrivenih turističkih blaga Beograda za koje ne zna puno ljudi, a koje može da postane prava turistička atrakcija.\nPodsetio je da je napravljena 30-ih godina prošlog veka i da je jedan od paviljona renoviran sredstvima resornog ministarstva.\n- Došli da vidimo šta sve možemo zajedno da uradimo, Vlada Srbije i Grad Beograd kako bi čitavu opservatoriju stavili u fukciju i od nje napravili mesto koje ne bi imalo samo obrazovni karakter, već postalo i turistička atrakcija - rekao je Vesić.\n- Ali, to je samo prva faza i mislim da u narednih nekoliko godina možemo mnogo da uradimo da ovo mesto postane mesto koje će zaista postati prava turistička atrakcija kao što je slučaj sa opservatorijama u velikim gradovima Evrope - dodao je Vesić.\n- U direktnoj komunikaciji sa pomenutim institucijama došli smo do zaključaka koji su bitni za turistički razvoj naše opštine - rekao je Ignjatović.


SRBIJA DRUGU GODINU ZAREDOM SVETSKI LIDER PO BROJU OTVORENIH RADNIH MESTA PO BROJU STANOVNIKA\nRepublika Srbija je drugu godinu zaredom svetski lider po broju otvorenih radnih mesta kroz projekte stranih direktnih ulaganja (SDI) u 2017. godini, a posmatrano prema broju stanovnika, objavljeno je u najnovijem izveštaju „IBM Global Locations Trend 2018“ .\nTakođe, po kriterijumu broja kreiranih novih radnih mesta kroz SDI čija realizacija je započela u 2017. godini Srbija je zauzela visoko 6. mesto među evropskim zemljama, a 15. mesto među svim državama sveta.\nPrema navedenom izveštaju proizvodne aktivnosti u Srbiji generišu oko 80% ukupno kreiranih novih radnih mesta, i to najviše u tekstilnoj, auto, hemijskoj i elektro industriji. Pored toga, primetno je i da ceo region Zapadnog Balkana beleži značajan nivo interesovanja stranih investitora.\nGeneralni trend u celom svetu kada je reč o SDI jeste rast broja projekata za 10%, najviše zahvaljujući većem učešću manjih projekata. S druge strane, ukupna investiciona aktivnost posmatrana kroz broj novih radnih mesta je opala za 5%, s tim što je u Evropi i Severnoj Americi zabeležena stagnacija, u Africi rast od 10%, dok je u zemljama Azije, Latinske Amerike i Bliskog Istoka zabeležen pad od 10-20%.\nIzveštaj „Ernst&Young European Attractiveness Survey 2018“\nNapori i angažman na privlačenju novih investicija su dobili podršku i u novom izveštaju „Ernst&Young European Attractiveness Survey 2018“. Srbija je privukla rekordan broj stranih direktnih investicija (SDI) u 2017. godini, zahvaljujući čemu se prvi put našla na listi top 15 zemalja u Evropi po broju SDI.\nPrilivi po osnovu ulaganja u Srbiju\nPrema podacima Narodne banke Srbije (NBS) od 2007. godine neto finansijske obaveze po osnovu ulaganja u Srbiju iznose nešto više od 24,6 milijarde evra. Za celu 2017. godinu su iznosile 2,5 milijardi evra, dok je za prva četiri meseca 2018. godine zabeležen iznos od 917 hiljada evra. Najveći broj ulaganja dolazi iz zemalja Zapadne Evrope, ali i Bliskog i Dalekog Istoka, SAD, Azije.


Proslava jubileja Srpske patrijaršije u Sremskim Karlovcima /foto/ - 15.05.2022, Sputnik Srbija\nProslava jubileja Srpske patrijaršije u Sremskim Karlovcima /foto/\nU Sremskim Karlovcima počela je proslava velikog crkveno-istorijskog jubileja — stogodišnjice proglašenja Srpske patrijaršije. 15.05.2022, Sputnik Srbija\nPatrijarh srpski Porfirije i svi arhijereji najpre su u subotu uveče bili na liturgiji u Sabornom hramu Svetog oca Nikolaja, a potom je patrijarh otvorio izložbu „Stogodišnjica od proglašenja Srpske Patrijaršije“ u prisustvu gradonačelnika Novog Sada Miloša Vučevića, predsednika Pokrajinske vlade Igora Mirovića, episkopa sremskog gospodina Vasilija i brojnih arhijereja Srpske pravoslovne crkve i drugih zvanica.Muzej grada Novog Sada izložbu je pripremio u saradnji sa Muzejom SPC, Arhivom SPC, Istorijskim arhivom grada Novog Sada, Eparhijom sremskom i Eparhijom bačkom, a delo je autorskog tima koji je predvodila istoričarka-muzejska savetnica Gordana Petković.U okviru izložbe predstavljen je proces ujedinjenja Srpske pravoslavne crkve nakon Prvog svetskog rata kao i proglašenje Srpske Patrijaršije, koje se dogodilo upravo u Patrijaršijskom dvoru u Sremskim Karlovcima, 12. septembra 1920. godine.Patrijarh srpski Porfirije rekao je da Sremski Karlovci i svojom spoljašnjom, materijalnom kulturom i duhovnom kulturom svedoče o činjenici da je srpska crkva prožeta narodom i da narod jeste crkva.Prisutnima se obratio i episkop sremski Vasilije, koji je naveo da budemo zahvalni „što nam je podareno da budemo učesnici u važnom istorijskom hodu“.„Naši preci su u ovoj kući donosili ključne odluke za dobrobit srpskog naroda. Pouka narodu i čovečanstvu je da treba da se sabiramo i ujedinjujemo, a ne da se stalno govori o seobama i deobama“, poručio je episkop sremski Vasilije.Gradonačelnik Novog Sada Miloš Vučević izjavio je da je ovo važan datum za Srpsku pravoslavnu crkvu, za srpski narod i državu.„Kada je bilo teško i kada je pala srpska carevina, kada su nas okupirali i sa juga i sa severa i nekanonski ukinuli Pećku patrijaršiju, i u tim vremenima pokrajinski delovi svete Srpske pravoslavne crkve su bili uz svoj narod i nadomestili su nedostatak države“, rekao je Vučević.Predsednik Pokrajinske vlade Igor Mirović istakao je da je srpska crkva i u najtežim vremenima bila čuvar duhovnog i nacionalnog bića i temelj identiteta srpskog naroda, preneo je Tanjug.Proslava se nastavlja i danas u Sremskim Karlovcima, kada će u prestonoj dvorani Patrijaršijskog dvora biti održana i prva svečana sednica zasedanja Svetog Arhijerejskog Sabora Srpske pravoslavne crkve. Potom će, kako je najavljeno, na gradskom trgu ispred Patrijaraškog dvora i Saborne crkve biti održana svečana akademija koja će biti otvorena čitanjem Saborske poslanice povodom velikog jubileja.\nsrbija, srbija – društvo, društvo, spc\n© Tanjug / VLADA AP VOJVODINE/ANDREJ PAPIzložba povodom proslave jubileja Srpske patrijaršije u Sremskim Karlovcima\nU Sremskim Karlovcima počela je proslava velikog crkveno-istorijskog jubileja — stogodišnjice proglašenja Srpske patrijaršije.\nPatrijarh srpski Porfirije i svi arhijereji najpre su u subotu uveče bili na liturgiji u Sabornom hramu Svetog oca Nikolaja, a potom je patrijarh otvorio izložbu „Stogodišnjica od proglašenja Srpske Patrijaršije“ u prisustvu gradonačelnika Novog Sada Miloša Vučevića, predsednika Pokrajinske vlade Igora Mirovića, episkopa sremskog gospodina Vasilija i brojnih arhijereja Srpske pravoslovne crkve i drugih zvanica.\nMuzej grada Novog Sada izložbu je pripremio u saradnji sa Muzejom SPC, Arhivom SPC, Istorijskim arhivom grada Novog Sada, Eparhijom sremskom i Eparhijom bačkom, a delo je autorskog tima koji je predvodila istoričarka-muzejska savetnica Gordana Petković.\nU okviru izložbe predstavljen je proces ujedinjenja Srpske pravoslavne crkve nakon Prvog svetskog rata kao i proglašenje Srpske Patrijaršije, koje se dogodilo upravo u Patrijaršijskom dvoru u Sremskim Karlovcima, 12. septembra 1920. godine.\nPatrijarh srpski Porfirije rekao je da Sremski Karlovci i svojom spoljašnjom, materijalnom kulturom i duhovnom kulturom svedoče o činjenici da je srpska crkva prožeta narodom i da narod jeste crkva.\n„Gde god nema vere pravoslavne i gde ne postoji crkva kao život i dinamična realnost, tu nema našeg naroda, a ako ga i ima, on je bez forme. Mi sebe poznajemo kao pravoslavne i samo u tome možemo prepoznati sazvežđe svih naroda i samo kao takvi možemo biti zvezda tog sazvežđa“, rekao je patrijarh Porfirije.\nPrisutnima se obratio i episkop sremski Vasilije, koji je naveo da budemo zahvalni „što nam je podareno da budemo učesnici u važnom istorijskom hodu“.\n„Naši preci su u ovoj kući donosili ključne odluke za dobrobit srpskog naroda. Pouka narodu i čovečanstvu je da treba da se sabiramo i ujedinjujemo, a ne da se stalno govori o seobama i deobama“, poručio je episkop sremski Vasilije.\nGradonačelnik Novog Sada Miloš Vučević izjavio je da je ovo važan datum za Srpsku pravoslavnu crkvu, za srpski narod i državu.\n„Kada je bilo teško i kada je pala srpska carevina, kada su nas okupirali i sa juga i sa severa i nekanonski ukinuli Pećku patrijaršiju, i u tim vremenima pokrajinski delovi svete Srpske pravoslavne crkve su bili uz svoj narod i nadomestili su nedostatak države“, rekao je Vučević.\nPredsednik Pokrajinske vlade Igor Mirović istakao je da je srpska crkva i u najtežim vremenima bila čuvar duhovnog i nacionalnog bića i temelj identiteta srpskog naroda, preneo je Tanjug.\nProslava se nastavlja i danas u Sremskim Karlovcima, kada će u prestonoj dvorani Patrijaršijskog dvora biti održana i prva svečana sednica zasedanja Svetog Arhijerejskog Sabora Srpske pravoslavne crkve. Potom će, kako je najavljeno, na gradskom trgu ispred Patrijaraškog dvora i Saborne crkve biti održana svečana akademija koja će biti otvorena čitanjem Saborske poslanice povodom velikog jubileja.


Postepeno ublažavanje i ukidanje mera, poznato šta se sve otvara već u ponedeljak - PressLider.rs\nPostepeno ublažavanje i ukidanje mera, poznato šta se sve otvara već u ponedeljak\n28. aprila 2020. 28. aprila 2020. Marina Trmčić\t0 Comments mere Vlade, ublažavanje, ukidanje, vanredno stanje\n-Od 4. maja će početi da rade kafići i restorani, u zatvorenom delu biće obavezna upotreba maski, a na otvorenom distanca.\n-Od 4. maja biće dozvoljeni sportski treninzi u grupama na otvorenom.\n-Od 8. maja počeće da saobraća javni gradski prevoz, međugradski i železnički saobraćaj.\n-Od 8. maja počinju da rade tržni centri, od 11. maja vrtići i produženi boravak za decu do 4. razreda.\n-Od 18. maja biće pušten avio saobraćaj, a od danas već parkovi i šetališta mogu da se otvore.\n← „Od 21 uzorka u Čačku jedan pozitivan“\nU Srbiji još 222 slučaja koronavirusa →


Grčka traži nazad drevnu statuetu od SAD posle odluke suda\nIzvor: NoviMagazin.rs, 10.Jun.2020, 23:56\nGrčko ministarstvo kulture saopštilo je danas da će tražiti od Njujorka vraćanje 2.700 godina stare bronzane statuete konja koja je, kako navodi, ilegalno izvezena iz Grčke.\nMinistarstvo će tražiti to pošto je stiglo rešenje američkog suda koji je odbacio zahtev aukcijske kuće da ide dalje sa prodajom tog dela.\nU saopštenju ministarstva se navodi da je odluka apelacionog suda "od ogromnog pravnog značaja" i da će imati široke posledice na dela kulturne >> Pročitaj celu vest na sajtu NoviMagazin.rs << baštine iz drugih zemalja takođe.\nMinistarka kulture Lina Mendoni rekla je da je odluka suda velika pobeda u borbi protiv ilegane trgovine antikvitetima, lukrativnom ali brutalnom biznisu kojim se uskraćuju kulturne i istorijske informacije o starim artefaktima koje bi bile dostupne sa legainim iskopavanjem.\n"Ministarstvo će pokrenuti svaki pravni proces da vrati statuetu, naglašavajajući da, kada se vrate ukradeni i ilegalno izvezeni spomenici, (zemlja porekla) povrati deo svoje istorije", rekla je Mendoni.\nMinistarstvo je navelo da je njujorški sud presudio da se, na sporove koji se odnose na artefakte predviđene za aukciju u SAD, ili koje traže američki muzeji, primenuju zakoni zemlje porekla.\nMinistarstvo je navelo da presuda objavljena juče odbacuje pokušaj aukcijske kuće Sotbi da stavi na aukciju statuetu od 14 centimetara iz osmog veka pre nove ere koja je deo privatne američke kolekcije.\nVisoko stilizovana figurina konja iz takozvanog geometrijskog perioda drevne istorijske umentosti, vrlo popularne kod kolekcionara, prijavljena je za aukciju u Njujorku u maju 2018. godine po procenjenoj ceni od 150.000 do 250.000 dolara.\nGrčki zvaničnici pisali su aukcijskoj kući da povuku tu ponudu i da vrate delo u Grčku, navodeći da je grčkog porekla i da nije nikad tražena niti dobijena dozvola za njegov izvoz. Prema grčkom zakonu svi antikviteti nađeni u zemlji su državno vlasništvo.\nIako je Sotbi povuklo statuetu iz aukcije, ta kuća je pokrenula pravnu proceduru protiv Grčke tražeći da se potvrdi da Grčka nema prava na to delo. Sotbi je dobio slučaj prvostepeno, na šta je Grčka uložila žalbu, i rezultat je odluka objavljena juče.


Odluka o preustroju županija nakon analize stanja – Energy Press\nPotpredsjednik Vlade Božo Petrov rekao je u petak da je sadašnje stanje u sustavu županija neodrživo te da će se nakon analize stanja koja je u tijeku vidjeti hoće li se ići u smanjenje broja ili ne komentirajući tako izjavu predsjednice Republike Kolinde Grabar Kitarović da sustav županija treba zadržati, ali na racionalnijim osnovama.\nPetrov je, nakon pregovora sa sindikatima, izvijestio i da se, vezano uz prijedlog preustroja regionalne uprave i lokalne samouprave, trenutno radi analiza u Ministarstvu uprave, a u izradu modela krenut će se, kaže, nakon što se dobiju svi potrebni podaci.\n“Sadašnje stanje jeste neodrživo, a hoće li se ići u smanjivanje broja županija, to ćemo vidjeti”, rekao je Petrov novinarima koji su ga pitali da prokomentira izjavu predsjednice. Petrov kaže da situaciju treba analizirati i u lokalnim samoupravama. Neminovno treba promijeniti način funkcioniranja, napominje i dodaje: Zaista, sustav 500 i nešto općina i gradova – nije održiv.


Kompp.Co - Motori, Delovi, Oprema... Beograd, Srbija - Artikli - Uslovi korišćenja\nPravilnik o korišćenju usluga internet prodaje\nInternet sajt firme KOMPP CO sastoji se od različitih sadržaja koje održava KOMPP CO.\nKada posećujete ovaj sajt ili se koristite njime, pristajete na ovde navedena pravila.\nInternet sajt firme KOMPP CO možete da koristite pod uslovom da pristajete na pravila, uslove i objave koje ona sadrži, bez modifikacija.\nOvim pravilnikom su regulisana pitanja kupoprodaje posredstvom internet sajta fime KOMPP CO. U narednim odredbama definisaćemo pravila o zaključenju ugovora o kupoprodaji robe koja se oglašava na pomenutom sajtu, kao i prava i obaveze koje nastaju na strani Prodavca i Kupca.\nČlan 2. Kupac\nKupac proizvoda sa internet sajta može biti samo finansijski sposobno lice.\nKupac može naručiti i platiti robu i destinirati je na neko treće lice, pri čemu Prodavac ne snosi odgovrnost za eventualno neprihvatanje poklona od strane trećeg lica. U slučaju iz prethodnog stava, roba će biti vraćena u polazišno mesto, a Kupac se o njoj može informisati i po dogovoru sa Prodavcem i namirenjem dodatnih obaveza nastalih u vezi sa troškovima transporta robe preuzeti istu.\nČlan 4. Definisanje oblasti koju reguliše pravilnik\nPravilnikom se Prodavac obavezuje da će Kupcu prema pravilima koja će biti definisana u posebnim odredbama isporučiti ugovorenu robu prema specifikaciji navedenoj u narudžbenici, a Kupac se obavezuje da robu plati po fakturisanoj ceni i da je preuzme na način predviđen u posebnim odredbama koje će biti navedene u ovom pravilniku.\nPRAVA I OBAVEZE KUPCA\nČlan 6. Dostavljanje podataka i finansijske obaveze\nKupac ima obavezu da posredstvom sajta fime KOMPP CO Prodavcu dostavi podatke dovoljne da se na osnovu njih bez dodatnih informacija može odrediti identitet Kupca, specifikacija robe i mesto isporuke. Kupac ima obavezu da nakon prijema porudžbenice izvrši uplatu u tačnom iznosu i na način opisan u porudžbenici ili na način propisan prilikom plaćanja platnim karticama.\nPreinačenjem ili ukidanjem obaveze smatraće se oglašavanje takvog stava Prodavca na internet sajtu ili u bilo kojoj drugoj formi.\nProdavac zadržava pravo da preinači ili ukine obavezu snošenja troškova dostavljanja robe na odredišnu adresu do momenta zaključenja ugovora.\nU slučaju da Kupac izvrši uplatu iznosa koji je manji od iznosa na koji je glasila porudžbenica, smatraće se da je kupoprodaja zaključena pod odložnim uslovom koji nastupa u momentu namirenja ostatka obaveza Kupca. Obavezu plaćanja po osnovu izdate porudžbenice može izvršiti i treće lice.\nU tom slučaju kupoprodaja se zaključuje pod odložnim uslovom, to jest u momentu kada lice na čije je ime će roba biti poslata prihvati isporuku.\nDejstvo ovako zaključene kupoprodaja je nepromenjeno, jer se ispunjenjem uslova momenat zaključenja vraća na trenutak prispeća sredstava na račun Prodavca.\nČlan 7. Transport robe do odredišta i eventualni povraćaji\nVisinu cene otpremanja robe određuje kurirska sluzba sa kojom Prodavac ima sporazum o otpremanju robe.\nKupac će putem e-maila ili telefonom od strane Prodavca biti blagovremeno obavešten o visini troškova transporta do mesta isporuke.\nUkoliko dostavljanje naručene robe bude onemogućeno zbog odsustva Kupca i ukoliko roba bude morala da se vrati u polazišno mesto Kupac će biti dužan da snosi i troškove povraćaja robe. Robu sa povraćaja, Prodavac može dalje prodavati trećim licima, jer se u tom momentu kupoprodaja smatra raskinutom.\nUkoliko je Kupac izvršio uplatu sredstava, Prodavac iz tih sredstava može namiriti potraživanje po osnovu troškova transporta.\nPRAVA I OBAVEZE PRODAVCA\nČlan 8. Fakturisanje, obaveštavanje i otpremanje robe\nProdavac je dužan da se stara da roba u najkraćem roku bude dostavljena Kupcu, a u slučaju nemogućnosti otposlanja robe dužan je da Kupca obavesti u roku ne dužem od mesec dana računajući od dana uplate.\nProdavac ima obavezu da Kupcu u momentu isporuke robe Kupcu ispostavi račun i garantni list za robu koja podleže garanciji.\nČlan 9. Garancija\nGarancija na odredjene proizvode moze biti primenjena samo u slucaju da su ti isti proizvodi menjani u ovlascenom servisu! Kupac mora da poseduje racun overen od strane ovlascenog servisa da bi mogao da trazi primenu garancije. Obaveza prodavca je da blagovremeno obavesti kupca koji proizvodi podlezu garanciji a koji ne!\nČlan 10. Promenjene okolonosti\nU slučaju dostavljanja robe, Prodavac je dužan da se drži specifikacije robe navedene u porudžbenici definisanoj na internet sajtu fime KOMPP CO, u slučaju nedostatka specifikovane robe na lageru, uključujući i slučaj nakon momenta uplate sredstava na račun Prodavca, prodavac će biti dužan da ponudi, a Kupac da prihvati sukcesivno zamenu robe za druge artikle iste vrednosti ili povraćaj novca.\nKarakter internet sajta fime KOMPP CO je informativni i u skladu sa zakonskim propisima u oblasti obligacionih odnosa da se smatrati oglasom. Stoga su informacije, poput cena, kalkulacija i sličnih podataka podložne promenama do momenta izdavanja fakture, odnosno do momenta uplate sredstava na poslovni račun Prodavca.\nUkoliko se dogodi da se cene poručene robe povećaju u periodu između izdavanja porudžbenice i momenta zaključenja ugovora, Kupac ima pravo da doplatom do pune cene ostane u ugovoru ili da prostom izjavom volje odustane od ugovora i da traži povraćaj datog.\nUkoliko se dogodi da se smanje cene poručene robe u periodu između izdavanja porudžbenice i momenta zaključenja ugovora, Kupac ima pravo da traži povraćaj datog.\nPovraćaj datog se vrši po pravilima koje predviđa unutrašnja procedura organizacije Prodavca, te je Kupac dužan da se o njoj informiše.


Pobunjeni vojnici uhapsili predsednika Burkine Faso, UN oštro osudile državni udar i nasilje\nIzvor: Radio Televizija Vojvodine, 24.Jan.2022, 09:05\nTakav razvoj događaja je usledio nakon intenzivne pucnjave koja se u nedelju uveče čula oko njegove rezidencije u glavnom gradu Uagaduguu, prenosi agencija Rojters.\nNekoliko oklopnih vozila iz predsedničke flote, izrešetanih mecima, moglo se videti jutros u blizini predsednikove rezidencije, od kojih je jedan bio poprskan krvlju. >> Pročitaj celu vest na sajtu Radio Televizija Vojvodine <<\nGrađani koji žive u blizini predsedničke rezidencije prijavili su jaku pucnjavu tokom noći.\nVlada je, međutim, juče demantovala glasine da je puč u toku, kada se satima čula pucnjava iz nekoliko vojnih kampova iz kojih su pobunjeni vojnici zahtevali veću podršku u svojoj borbi protiv islamističkih militanata.\nFrustracije u toj zapadnoafričkoj zemlji su porasle poslednjih meseci zbog čestih ubistava civila i vojnika od strane militanata, od kojih su neki povezani sa Islamskom državom i Al Kaidom.\nDemonstranti su juče izašli da podrže pobunjenike i opljačkali su sedište Kaboreove političke partije.\nVlada je uvela policijski čas od 20:00 časova do 5:30 časova ujutro i zatvorila škole na dva dana.\nVojska Burkine Faso saopštila je danas da je svrgla sa vlasti predsednika Roka Kaborea...Oni su takođe saopštili da su suspendovali Ustav, raspustili Vladu i nacionalnu skupštinu, i zatvorili granice...U saopštenju, koje je potpisao potpukovnik Pol-Anri Sandaogo Damiba, a pročitao ga drugi oficir...


Sud BiH: Netačni navodi da se uvodi cenzura – Visokoin.com\n“Izmjene i dopune Pravilnika predstavljaju ispunjenje obaveza propisanih Zakonom o zaštiti ličnih podataka, te postupanje Suda u skladu sa mišljenjem Agencije za zaštitu ličnih podataka i preporukom Visokog sudskog i tužilačkog savjeta BiH”, navodi se u saopštenju Suda.\n“Anonimizacija će se provoditi tako da se uspostavi ravnoteža između dva suprostavljena prava, koja su zaštićena odgovarajućim zakonima i međunarodnim konvencijama. To su, s jedne strane, pravo javnosti da ima pristup informacijama kojima raspolažu institucije, a sa druge strane, pravo pojedinca na privatnost i na zaštitu ličnih podataka. Nijedno od ova dva prava nije apsolutno i oba podliježu ograničenjima jasno predviđenim zakonom”, pojašnjavaju iz Suda.\n“Pravilnikom je Sud samo dao mogućnost svojim odjeljenjima da učestvuju u osmišljavanju koncepcije i sadržaja emisija i to samo ukoliko postoji interes javnog RTV servisa da u saradnji sa Sudom realizuje ovakve emisije”, navodi se u saopštenju.\nU saopštenju se ukazuje i na proaktivni pristup Suda BiH u informisanju javnosti, “kakav nemaju drugi sudovi u BiH ili u regiji”.\n“Sud će i dalje izdavati redovna saopštenja za medije, građani i predstavnici medija i dalje mogu prisustvovati svim ročištima koja nisu zatvorena za javnost, a zadržana je i mogućnost postavljanja audio zapisa sa suđenja na internet stranicu Suda kako bi se izbjegla procedura podnošenja zahtjeva za izdavanjem snimaka sa ročišta za koja postoji zanimanje javnosti”, navodi se u saopštenju.


NOVA POMOĆ DRŽAVE ZA PREVOZNIKE: Predstavnici struke se sastali sa ministrom Momirovićem - ovo su uslovi koji moraju da se ispune | Novosti.RS\nUslov za ovu pomoć biće isti kao i za prethodne subvencije Vlade Srbije. Neće smeti da smanje broj zaposlenih za više od 10 odsto u narednih šest meseci. Na podršku Vlade Srbije će moći da računaju samo oni koji imaju licencu, a takvih je u Srbiji registrovano 805 i imaju 8.390 autobusa. Momirović je poručio da je vlada uspela da izdvoji značajna sredstva za taj sektor - više od 2,6 milijardi dinara.\n- Uprkos velikim ekonomskim problemima u kojima se ceo svet nalazi uzrokovan pandemijom korona virusa, uspeli smo da obezbedimo subvencije za autobuske prevoznike koje uopšte nisu male - rekao je Momirović. - Ova privredna grana nalazi se u najtežim okolnostima do sad, a oni drže ne samo linijski nego i lokalni saobraćaj. Oni obezbeđuju da ljudi idu na posao... Mi smo kao vlada odvojili sredstva da im pomognemo da ove teške okolnosti prevaziđu i uveren sam da će ova pomoć biti dovoljna u narednom periodu, da ćemo zajedno pregurati ovu situaciju i vratiti se poslovanju kakvo je bilo u normlanim okolnostima.\nMinistar je zahvalio prevoznicima što su sačuvali svoje zaposlene i vozni park, i poručio da će se zajednički ići napred u ovom teškom vremenu.\nGoran Aleksić, direktor Poslovnog udruženja drumskog saobraćaja "Srbijatransport" je posle razgovora sa ministrom Momirovićem izjavio da je zadovoljan kako su tekli pregovori i zbog odluke Vlade Srbije da održe delatnost autobuskog prevoza i da očuvaju zaposlenost.\n- Prevoznici su zadovoljni ovom ponudom i verujemo da će biti veliko interesovanje za program pomoći - smatra Aleksić. - U Srbiji licencu ima 805 prevoznika sa 8.390 vozila. Pomoć se odnosi na privatni sektor, na sve koji nisu na budžetu.\nSvetlana Bjeličić, iz "Rakete" iz Bajine Bašte kaže da je za čitavu privredu bila značajna pomoć u prethodnom periodu, ali da će ova sektorka podrška mnogo više značiti.\n- U prethodnom periodu smo sredstva iz postojeće akumulacije ubacivali u tekuće poslovanje da bismo opstali - kaže Bjeličićeva. - Sektorska pomoć je u ovom trenutku neophodna kako bismo nastavili dalje funkcionisanje. Od marta i vanrednog stanja, problemi su se samo gomilali. Najveći je bio smanjenje broja putnika, đaci su prepšli na onlajn nastavu, a ukinute su i ekskurzije i turistička putovanja... Privatni sektor je imao jako velike gubitke, a ovo će nam pomoći da osptanemo i da održimo nivo zaposlenosti.\nVlada Srbije Pomoć Vlade Srbije pomoć privredi prevoznici pomoć preduzetnicima autobuski saobraćaj Tomislav Momirović Ministarstvo saobraćaja


Novi film Bong Džon-hoa "Parazit" otvara FAF\nNovi film Bong Džon-hoa „Parazit“ otvara FAF\nTanjug 2. oktobra 2019. 15:21\nBEOGRAD – Festivala autorskog filma (FAF) biće održan u Beogradu od 22. do 30. novembra, a obeležiće ga premijere filmova koji su odneli prestižne nagrade na Berlinskom i Kanskom festivalu.\nFestival će početi filmom „Parazit“ slavnog južnokorejskog reditelja Bong Džon-hoa, dobitnika „Zlatne palme“ ovogodišnjeg Kanskog festivala.\nU pitanju je crna komedija sa elementima trilera koja suočava imućnu porodicu, opsednutu američkom kulturom, i siromašnu – u nemilosrednoj potrazi za egzistencijom.\nOva porodična tragikomedija koja prikazuje neizbežni sudar koji nastaje kada Ki vo, najstariji sin porodice od četiri odraslih koji su nezaposleni, dobije ponudu za dobro plaćen učiteljski posao u bogatoj porodici Park.\nVeoma sadržajan program festivala upotpuniće i film izraelskog reditelja Nadava Lapida „Sinonimi“, koji je poneo najprestižniju nagradu Berlinskog festivala, „Zlatnog medveda“.\nIzraelsko-francusko-nemačka koprodukcija je, osim glavne nagrade Berlinskog festivala, osvojila i nagradu kritike Fipresci koja ga je opisala kao izuzetno originalno delo sa oštrom i suptilnom političkom porukom.\nU okviru glavnog programa ovogodišnjeg FAF-a biće prikazano preko dvadeset ostvarenja, od kojih će se do dvanaest filmova takmičiti za Gran Pri festivala „Aleksandar Saša Petrović“.\nGlavna sala i ove godine biće Kombank dvorana, dok će se festival održati i u Domu u omladine Beograda, Dvorani Kulturnog centra Beograda, staroj i novoj zgradi Muzeja Jugoslovenske kinoteke, bioskopu „Fontana“, Centru za kulturu „Vlada Divljan“, Domu kulture Studentski grad i Art bioskopu – Kolarčeva zadužbina.\nPredstava „Tinejdž stori“ premijerno u petak u Novom Sadu\nKadić: Iza Žebeljan beskrajna praznina u stvaralaštvu\nKvartet trombona u petak za početak sezone Filharmonije\nProbe za “Berače snova” počele u u Zvezdara teatru\nPočele probe za novu predstavu u Zvezdara teatru\nAustralijska pevačica Helen Redi umrla u SAD u 79. godini


Članovi kolegija oba doma Parlamentarne skupštine BiH primili u nastupnu posjetu šefa Misije OSCE-a u BiH\nPredsjedavajući Doma naroda Parlamentarne skupštine Bosne i Hercegovine (PSBiH) Bariša Čolak, njegov zamjenik Safet Softić i zamjenik predsjedavajuće Predstavničkog doma PSBiH Šefik Džaferović primili su danas u nastupnu posjetu šefa Misije OSCE-a u BiH ambasadora Brucea Bertona.\nAmbasador Berton posebno se interesirao za pitanja izmjena Izbornog zakona BiH, apelirajući na ključne političke aktere da otvore dijalog na ovu temu i naglašavajući da će međunarodni zvaničnici podržati konstuktivne prijedloge koji bi doveli do rješenja u skladu s presudama Ustavnog suda BiH i Evropskog suda za ljudska prava.\nŠef Misije OSCE-a u BiH interesirao se i za ishod parlamentarne procedure za Zakon o parlamentarnom nadzoru, koji se trenutno nalazi u Predstavničkom domu PSBiH, kao i o novom Prijedlogu zakona o sukobu interesa, koji bi uskoro trebalo da se nađe u parlamentarnoj proceduri.\nČestitajući ambasadoru Bertonu na imenovanju na poziciju šefa Misije OSCE-a u BiH, članovi kolegija oba doma PSBiH zahvalili su se na dugogodišnjoj podršci koju Misija OSCE-a pruža značajnom broju projekata koji su unaprijedili i obogatili rad PSBiH.\nIstičući činjenicu da je rad Misije OSCE-a u BiH doprinosi stabilizaciji političkih prilika u našoj zemlji, članovi kolegija oba doma PSBiH izrazili su nadu da će Misija OSCE-a u BiH nastaviti da blisko sarađuje sa najvišom zakonodavnom institucijom u državi. (kraj)


30-09-2020 09:57 Izdvojeno Svet Region\nSpoljnotrgovinska razmena Crne Gore od januara do kraja avgusta ove godine iznosila je 1,61 milijardu i za 375 miliona ili 18,8 odsto je manja nego u istom periodu prošle godine, pokazuju jučerašnji podaci Uprave za statistiku (Monstat).\nMilo Đukanović (Predsednik.me)\nPokrivenost uvoza izvozom iznosi svega 16,7 odsto, a trgovinski deficit za ovih osam meseci iznosi milijardu i 150 miliona evra.\nSmanjenje trgovinske razmene znači da je došlo do pada potrošnje u Crnoj Gori, ali i zemljama gde domaće kompanije izvoze. Manja potrošnja dovodi do pada prihoda u privredi i trgovinama, smanjenju zaposlenosti i nižim prihodima države.\nDrugi najznačajniji izvozni artikal su rude kojih je izvezeno za 32 miliona evra, pola miliona evra više nego za osam meseci prošle godine. Električne energije izvezeno je za 29 miliona evra, odnosno 13 miliona manje.\nSirovog drveta izvezeno je za 17,8 miliona evra, ili 1,2 miliona manje, dok je izvoz farmaceutskih proizvoda vrijedio 15 miliona i bio je za milion veći. Izvoz suhomesnatih i mesnih prerađevina iznosio je 9,2 miliona eura i bio je za 1,7 miliona veći nego u istom periodu prošle godine, dok je izvoz gvožđa i čelika pao sa 13,7 na 8,8 miliona evra.\nIzvoz pića smanjen je sa 8,7 na 6,8 miliona evra, a duvanskih proizvoda je povećan sa 1,5 na 1,9 miliona evra, kao i povrća i voća sa 3,9 na 4,4 miliona evra.\nNajznačajnija uvozna stavka je hrana, koje je iz inostranstva kupljeno za 260 miliona eura. Uvoz hrane je u ovom periodu lani vredeo 316 miliona evra i smanjen je za 18 odsto, zbog velikog pada turističke potrošnje.\nUvezeno je i pića za 32 miliona evra, što je pad za 17 miliona evra, dok je uvoz duvanskih proizvoda smanjen sa 9,6 na 7,5 miliona.\nNajveći pad imao je uvoz nafte i naftnih derivata, zbog smanjenje potrošnje usled epidemioloških mjera i ograničavanja saobraćaja, manjeg broja turista, ali i pada cena goriva u odnosu na isti period prošle godine. Uvoz nafte i njenih derivata za ovih osam meseci vredlo je 74 miliona evra, dok je lane u istom periodu iznosio 140 miliona evra.\nNajznačajnija uvozna stavka je hrana, koje je iz inostranstva kupljeno za 260 miliona. NJen uvoz je smanjen za 18 odsto, zbog pada turističke potrošnje.\nUvoz električne energije smanjen je sa 43 na 29 miliona evra, koliko je u istom periodu i izvezeno električne energije. Medicinskih i farmaceutskih proizvoda uvezeno je za 78 miliona evra, što je za devet miliona više nego lani.\nUvoz gvožđa i čelika pao je sa 56 na 37 miliona, kao i obojenih metala sa 14 na 11 miliona. Uvoz ostalih proizvoda od metala pao je sa 76 na 65 miliona. Uvoz nameštaja smanjen je sa 53 na 34 miliona evra, odeće sa 52 na 40 miliona, obuće sa 26 na 20 miliona…


InfoKG 7 dana: Nevreme, plate, Šangajska lista, otvoreni bazeni, taksisti, “Komšija”, SG... | InfoKG - Gradski portal - Kragujevac - Najnovije vesti\n10:00 | Nedelja, 30 06 2019\nU Kragujevcu su nedelju za nama obeležili: Nevreme napravilo haos u gradu, obezbeđen posao za 13 lica iz kategorije teže zapošljivih, naš grad kaska za Beogradom za 15.400 dinara, ovdašnji Univerzitet među najboljima na svetu u oblasti matematike i kliničke medicine, počela kupališna sezona na otvorenim bazenima, taksisti protestovali i tražili uklanjanje "linijaša", u Robnoj kući “Komšija” sve “Od sijalice do kosačice” po povoljnim cenama, u napem gradu u toku realizacija tri pojekta od milion evra, APR obustavio likvidaciju “Zastavine ambulante”, prepucavanje vlasti i opozicije u Skupštini grada - Usvojen završni račun i data saglasnost “Šumadiji” da se kreditno zaduži 9,5 miliona evra...\nNevreme koje je prošle nedelje u popodnevnim satima zahvatilo područje Kragujevca najviše problema prouzrokovalo je u Grošnici, Ždraljici, Beloševcu, Ilićevu, Erdeču i Velikom Polju, gde su poplavljena dvorišta i stambeni objekti, a u ulicama koje nisu asfaltirane voda je odnela kameni materijal. Pored toga, kompaniji “FCA Srbija” naneta je šteta od oko 400.000 evra tokom tog nevremena, zbog vode koja se slivala iz obližnjih naselja pošto kišna kanalizacija nije mogla da je primi. Opširnije o tome ovde: Stravično nevreme u fotografijama iz celog grada, Ispaljeno rekordnih 220 protivgradnih raketa, poplavljene kuće, voda "ljuštila" puteve, požari od udara groma i Šteta od poplava u Fiatu oko 400.000 evra.\nU okviru programa dodele subvencija za zapošlјavanje nezaposlenih lica iz kategorije teže zapošlјivih na novootvorenim radnim mestima za sada je obezbeđen posao za 13 osoba u isto toliko firmi, poručeno je sa 19. redovne sednice Gradskog saveta za zapošljavanje. Za te namene je utrošeno gotovo 2,2 miliona dinara koje su obezbedili Nacionalna služba za zapošljavanje i lokalna samouprava. Opširnije ovde: Obezbeđen posao za 13 lica iz kategorije teže zapošljivih.\nProsečna neto plata u Kragujevcu u aprilu 2019. iznosila je oko 52.400 dinara, što je za oko 15.400 manje nego u Beogradu, a za 2.200 manje od republičkog proseka, pokazuju podaci Republičkog zavoda za statistiku. Opširnije ovde: Kragujevac kaska za Beogradom za 15.400 dinara.\nUniverzitet u Kragujevcu uvršten je po prvi put u 300 najboljih na svetu na Šangajskoj listi i to za oblast Klinička medicina, dok je po treći put među 500 njaboljih za oblast Matematika. Sa kraguujevačkog Univerziteta poručuju da su svojim naučno-nastavnim radom i postignutim rezultatima ponovo prepoznati od strane najrelevantnijih svetskih institucija. Opširnije ovde: ŠANGAJSKA LISTA: Univerzitet u Kragujevcu među najboljima na svetu u oblasti matematike i kliničke medicine.\nKupališna sezona na otvorenim bazenima zvanično je danas počela. Direktor Sportsko privrednog društva "Radnički", Bojan Ilić, rekao je da je u toku rekonstukcija tribina, koja neće ometati kupače da uživaju na bazenima, a, kako kaže, nije završena pre početka sezone zbog vremenskih prilika. Cena dnevne ulaznice za otvorene bazene je, kao i prethodnih godina, 200 dinara, a novina je popodnevno kupanje za koje treba izdvojiti 100 dinara. Iz Radničkog najavljuju brojna iznenađena za Kragujevačne, kada je reč o ulaznicama za otvorene bazene, kao i da je u planu da ponovo bude uvedeno noćno kupanje, ali i da se organizuju brojne manifestacije. Opširnije ovde: POČINJE kupališna sezona na otvorenim bazenima, u toku rekonstrukcija TRIBINA.\nIako je nekoliko taksi udruženja u četvrtak ujutru planiralo blokadu dela grada uz zatvaranje raskrsnica i saobraćaja u oba smera, to im od strane nadležnih organa ipak nije dozvoljeno, pa su održali protestnu vožnju u kojoj se našao veliki broj vozila. Na taj korak odlučili su se jer im dve nedelje nakon prošlog okupljanja niko nije dao nikakav odgovor povodom zahteva - uklanjanje linijskih taksista i poštovanje zakona u oblasti taksi prevoza. Opširnije ovde: Ništa od BLOKADE GRADA: Taksisti u protestnoj vožnji, traže uklanjanje "linijaša" i poštovanje zakona.\nU Robnoj kući “Komšija”, koja se nalazi u centru grada, kod starog hotela Dubrovnik, možete pronaći sve za vaš dom i dvorište, po konkurentnim cenama. Boje, lakovi, elektro i vodovodni materijal, ručni i baštenski alat, okovi, šrafovi, rasveta,tapete, samo su neki od 12.000 artikala koje “Komšija” nudi kupcima. Pored toga, “Komšija” nudi mogućnost kupovine “iz fotelje” posredstvom sajta komsija.shop. Opširnije ovde: Robna kuća KOMŠIJA: “Od sijalice do kosačice” po povoljnim cenama.\nU Kragujevcu je u toku realizacija projekta Izgradnja otvorenih sportskih terena u Velikom parku i Revitalizacija i proširenje braunfild investicije u staroj industrijskoj zoni, a radi se i na izradi tehničke dokumentacije za sanaciju mosta preko reke Lepenice kod Šest topola. S obzirom na to da ova tri pojekta, čija je ukupna vrednost oko miliona evra, finansiraju Evropska unija i loklana samouprava, naš grad je posetio Šef drugog sektora operacija Delegacije Evropske unije u Srbiji, Štefen Hudolin sa saradnicima i obišao je gradilišta. Opširnije ovde: U Kragujevcu u toku realizacija tri pojekta od MILION evra, radove obišla delegacija EU.\nAgencija za privredne registre obustavila je postupak prinudne likvidacije Zavoda za zdravstvenu zaštitu radnika, nekadašnje “Zastavine ambulante”, na osnovu žalbe koju je podneo direktor ove zdravstvene ustanove Antonio Dimitrovski, nezvanično saznaje InfoKG. Opširnije ovde: APR obustavio likvidaciju “Zastavine ambulante”.\nZavršni račun budžeta grada Kragujevca za 2018. godinu, kojim su ostvareni prihodi i primanja u iznosu od oko 87 odsto, odnosno nešto više od sedam milijardi dinara, usvojen je na poslednjoj sednici Skupštine grada. Pored toga, data je i saglasnost na Odluku Nadzornog odbora JKP “Šumadija“ o dva dugoročna investiciona kredita, ukupnog iznosa 9,5 miliona evra, za rekonstrukciju Zelene pijace i 100 autobuskih stajališta, uređenje četiri gradska groblјa, nabavku vozila i mehanizacije i izgradnju javne garaže. Predstavnici opozicije koji su učestvovali u radu sednice poveli su raspravu o “Zastavinoj ambulanti”, zapuštenoj infrastukturi i drugim komunalnim problemima. Opširnije ovde: PREPUCAVANJE vlasti i opozicije u SG: Usvojen završni račun i data saglasnost “Šumadiji” da se kreditno zaduži 9,5 miliona evra.


75 godina UN - Ozonpress :: internet portal\nTag: 75 godina, UN\nUjedinjene nacije obeležavaju 75. godišnjicu u trenutku velikih potresa izazvanih globalnom zdravstvenom krizom, uz ozbiljne ekonomske i socijalne posledice koje pogađaju sve, a najviše one najugroženije.\nU januaru 2020. godine, Ujedinjene nacije su pokrenule globalne konsultacije povodom obeležavanja 75. godišnjice. To je do sada najambiciozniji poduhvat UN usmeren ka sagledavanju očekivanja od međunarodne saradnje. I ljudi u Srbiji su odgovarali na pitanja o svojim nadama i strahovima koje nosi budućnost. Rezultati u Srbiji se u velikoj meri poklapaju sa globalnim rezultatima. Građani i građanke Srbije, uključujući omladinu, prepoznali su tri prioriteta – bolju brigu o životnoj sredini, univerzalni pristup zdravstvenoj zaštiti, solidarnost među državama i među ljudima. Najviše ih zabrinjavaju promene klime, oružani sukobi, kao i zdravstveni rizici i neravnopravnost.\n– U Srbiji je ovo jedinstven trenutak: nova vlada stupa na funkciju i imaće mogućnost da usmerava inkluzivan oporavak od COVID-19, da predvodi brži rad na obezbeđivanju dobrobiti svih, da smanji nejednakosti i da usmerava kolektivne napore svih zajednica. Stojimo na raskršću gde se naša kolektivna i individualna budućnost nalazi u rukama svih nas i imamo jedinstvenu priliku ne samo da se oporavimo, veći da gradimo bolju budućnost za svu decu i mlade jer oni predstavljaju budućnost – izjavila je Fransoaz Žakob, stalna koordinatorka UN u Srbiji.\nOdgovor na pandemiju pokazuje da u osnovi globalne saradnje u 21. veku leži uzajamna odgovornost i zajednička svest o dužnosti između država, između ljudi i njihove države, kao i između generacija.\nZa prevazilaženje ovih izazova, ključna je dobra multilateralna saradnja. U globalnom istraživanju, utvrđeno je da 87% ispitanika/ca smatra da je međunarodna saradnja suštinski važna za rešavanje aktuelnih problema, što je postalo još očiglednije u krizi koju je doneo COVID. Šest od deset ispitanika/ca smatra da je svet bolji zahvaljujući Ujedinjenim nacijama. U budućnosti, 74% njih vidi UN kao „neophodnog“ aktera u rešavanju globalnih izazova.\n– Na 75. godišnjicu Ujedinjenih nacija, kao što je konstatovao naš generalni sekretar, multilateralnost je od suštinskog značaja i neophodno je da bude prisutna globalno, kao i lokalno, u razmišljanju ljudi. Mora da bude inkluzivna, da uključuje najmlađe i najstarije, žene i muškarce, privredu i neprofitne organizacije, akademsku i filantropsku zajednicu, religiju i sekularizam. Srbija i njeni partneri često izražavaju podršku multilateralnosti, ne samo kroz aktivno učešće u radu multilateralnih tela UN i aktivan doprinos mirovnim operacijama UN, već i kroz brojne nove regionalne inicijative za pospešivanje saradnje. Zahvalni smo na tome, a ujedno vas sve podsećamo da je svako od nas nosilac mira – istakla je Simona-Mirela Mikulesku, predstavnica generalnog sekretara UN i šefica Kancelarije UN u Beogradu.\nPredsednik Narodne skupštine Republike Srbije Ivica Dačić istakao je da ovogodišnji Dan UN još jedna prilika da se podsetimo osnovnih principa na koje smo se svi obavezali potpisivanjem Povelje, kao što su suverena jednakost država, poštovanje suvereniteta i teritorijalnog integriteta, odricanja od upotrebe sile i mirno rešavanja sporova.\n– Srbija ostaje snažno posvećena ciljevima i principima Povelje UN, uverena da su oni danas relevatniji nego ikada. Nema nikakve sumnje da situacija u kojoj se svet danas nalazi od nas iziskuje zajedničko delovanje, solidarnost i saradnju. Aktuelna pandemija COVID – 19 je pokazala da nijedna država nije izolovano „ostrvo“ i da, bez obzira na stepen razvoja i postojeće kapacitete, ne može samostalno da se izbori sa složenim posledicama ove krize. Uloga UN i njenih specijalizovanih agencija upravo je u povezivanju i usmeravanju zajedničkih napora ka savladavanju izazova sa kojima smo suočeni. Zato je potreban kontinuiran rad na prilagođavanju i jačanju efikasnosti UN sistema, kako bi bio spreman za aktuelne i neke buduće izazove. Кoristim priliku da izrazim zahvalnost UN na podršci i pomoći našoj zemlji u borbi protiv pandemije, pre svega kroz saradnju na zajedničkim projektima izalaganje za unapređenje našeg zdravstvenog sistema – rekao je Ivica Dačić.\nKoronavirus je mnogim porodicama i zajednicama u Srbiji i svetu naneo veliku patnju, ali je doneo i neke neočekivane pozitivne efekte, od čistijeg vazduha u gusto naseljenim gradskim sredinama do solidarnosti na globalnom i lokalnom nivou i brzog napretka inovacija. Deca, mladi i odrasli ovladavaju različitim tehnologijama i novim veštinama, jer su se obrazovanje putem digitalnih tehnologija i rad na daljinu nametnuli kao nova normalnost.\nMeđutim, kriza je iznela na videlo i dodatno produbila nejednakosti u društvu, između ostalog i u Srbiji, a i dalje teže pogađa ugrožene grupe.\nU toku je izrada strategije Ujedinjenih nacija za partnerstvo sa Srbijom za period 2021–2025. godine, kao i plana reagovanja na aktuelnu krizu usled COVID-19. Nameravamo da odgovorimo i na potrebu za prilagođavanje krizi i novom svetu koji je ona donela, i da ublažimo efekte budućih događaja tako što ćemo graditi bolju budućnost, ubrzati procese reformi, pospešivati poverenje i transparentnosti utemeljiti viziju razvoja zemlje na održivosti i otpornosti na krize.\nU izradi i sprovođenju tih programa usmerenih ka budućnosti, Srbija može da računa na stručnost i podršku svih svojih međunarodnih partnera, a posebno Ujedinjenih nacija i Evropske unije, bilateralnih partnera i međunarodnih finansijskih institucija. Na tom ambicioznom putu, Srbija može da se osloni na resurse dostupne u sklopu intenzivne multilateralne saradnje.\nDzo KaramBa 25/10/2020 u 21:34 Odgovorite\nPepa mangulica nas ponos samoupravne komunisticke demokratske Srbistanije koja sigurno ulazi u UN u narednih 100god…. Ziveo nam Pepa…


Dendias: Grčka ima strateški interes na Z. Balkanu\nTanjug 24. oktobra 2019. 16:48\nATINA – Šef grčke diplomatije Nikos Dendijas izjavio je danas da Grčka ima apsolutni strateški interes na Zapadnom Balkanu, tako da neće ostati po strani nakon poslednjih odluka evropskih lidera o odlaganju početka pristupnih pregovora sa Severnom Makedonijom i Albanijom, prenosi MIA.\n„Naša zemlja nakon odluke EU neće ostati niti slaba, niti će da ćuti, niti će biti ravnodušna“, rekao je Dendijas u intervjuu za grčki radio „Parapolitika“.\nOn je rekao da Grčka razgovara sa svima, da je odmah nakon odluke evropskih lidera razgovarao sa svojim makedonskim kolegom Nikolom Dimitrovom, i istakao da će Grčka nastaviti sa kontaktima.\n„Pričali smo s našim evropskim partnerima, razgovarali smo s Nemcima, potrudićemo se da sve ovo stavimo u okvir jedne evropske perspektive u našem zajedničkom interesu, štiteći legitimne interese Grčke, bez obzira da li je to naša tradicija ili bilo šta drugo“, rekao je Dendijas.\nKomentarišući Prespanski sporazum između Grčke i Severne M;akedoinije, on je rekao je da „Nova demokratija (sada vladajuća stranka a u vreme postizanja sporazuma opoziciona) nije bila protiv sporazuma, već protiv određenih odredaba tog sporazuma“.\n„Mi ne kažemo da nije trebalo da se postigne sporazum, ne kažemo da nismo zadovoljni s promenom imena (Makedonije) u Severna Makedonija, svakako da bismo voleli da se ne naziva uopšte Makedonija, ali u svakom slučaju ovo je nešto što je učinjeno. Ali kažemo da je mogao da se postigne bolji sporazum“, istakao je Dendijas.


Juče je u Prištini otvoren 18. Međunarodni sajam agrobiznisa, hrane, pića i gastronomije AGROKOS 2018.\nPrivredna delegacija Bosne i Hercegovine, u organizaciji Privredne/Gospodarske komore Federacije BiH, je uz potporu Ministarstva vanjske trgovine i ekonomskih odnosa BiH i VTK BiH po treći put za redom uzela učešće na ovom međunarodnom sajmu.\nNa štandu Privredne/Gospodarske komore FBiH predstavile su se firme Jami d.o.o. Sarajevo i As Holding iz Jelaha sa svojim poznatim brendovima Klas, Vispak/ Zlatna džezva,Vegedor AC Food / Tops, Kent, Tajna.\nŠtand je posjetio i gradonačelnik Prištine u pratnji resornih ministara vlade Kosova i lokalnih medija.\nU toku četvorodnevog Sajma, domaći privrednici će imati priliku da sa liderima bh. prehrambene industrije uspostave direktne poslovne veze, koje su i pored postojanja tradicionalno dobre poslovne saradnje otežane uvođenjem viznog režima.


Glavne Vučićeve poruke u Kosovskoj Mitrovici: Laž je da moramo da priznamo Kosovo\nA. J. 9. septembra 2018. 09:48\nSvi putevi ka selu Banje, u opštini Srbica, na trasi kojom danas treba da prođe predsednik Aleksandar Vučić, blokirali su veterani OVK iz Glogovca i Srbice, a Kfor i kosovska policija obavestili su, kako Tanjug saznaje, da ne mogu da osiguraju i da garantuju bezbednost srpskog predsednika na tom delu puta.\nPrema nezvaničnim informacijama, do kojih je Tanjug došao u Kosovskoj Mitrovici, blokadu su organizovali veterani OVK, a po nalogu predsednika kosovske skupštine, bivšeg komandanta OVK i neformalnog „šefa“ Kosova, Kadrija Veseljija.\nNa putevima ka Banjama, u okolini Drenice, prisutan je sve veći naoružanih ljudi. Na prilazu selu putem iz pravca Zubinog Potoka je velika blokada, traktor, ispred koje je zapaljeno seno, na koje prisutni Albanci nabacuju nove gomile.\nOko 9 i 30 dovezen je i traktor i gume koje pale.\n– Enklave u Srbičkoj opštini verovatno nećemo moći da posetimo. Pokušaćemo okolnim putem, ali teško da ćemo stići. Ne preporučujem srpskim medijima da kreću, ostanite ovde. Mi ćemo da probamo, pa ako uspemo, ako ne vratićemo se – rekao je Aleksandar Vučić, a potom dodao:\n– Ono nažalost govori o tome da naša ispružena ruka neretko ostane u vazduhu, ali to neće promeniti politiku Srbije.\n– To što Albanci govore da mrze Srbiju mnogo više govori o njima. Plašim se da posle mene neće doći više niko ko će želeti mir – rekao je on.\nMediji navode da je Vučić krenuo ka Banjama na jugu KiM uprkos zabrani Vlade Kosova i albanskim barikadama i to makadamskim putem.\n„Sputnjik“ prenosi da su Albanci počeli da zauzimaju i sve alternativne puteve ka odredištu predsednika Srbije na jugu KiM. Prekidaju se i veze, Albanci gase interent vezu na delu između Kosovske Mitrovice i Srbice.\nKosovska policija zaustavila je, nešto posle 10.00 sati, vozilo u kojem je predsednik Aleksandar Vučić na putu ka selu Banje. U toku je rasprava između albanskih policajaca i predsednika.\nU toku je rasprava između albanskih policajaca i predsednika.\nPrema poslednjim informacijama, jedinice Kfora krenule su ka mestu gde se nalazi Vučić.\nPredsednik Srbije pokušava da pregovara, ali pripadnici KPS uporno ponavljaju da imaju „naredbu svoje vlade da ga ne puste“.\nObavestili su ga da su blokade na dva kilometra ispred njih i da nije bezbedno da nastavi put.\n– Nisam u stanju da dođem, a još manje da rizikujem vaše živote – poručio im je Vučić, i rekao da mu je žao što nije mogao da dođe „jer to nisu htele prištinske vlasti“.\nVučić je ranije, u Zvečanu, izjavio je da će, uprkos vestima o blokadama puta, kojim danas treba da prođe ka selu Banje, pokušati drugim, okolnim putem da stigne do tog sela u srbičkoj opštini, ali je izrazio sumnju da će uspeti da stignu.\nPredsednik Srbije Aleksandar Vučić poručio je sa Trga cara Laza u Kosovskoj Mitrovici da će i u dobru i u zlu uvek biti uz srpski narod na Kosovu i Metohiji. Vučić se izvinio građanima Metohije što nisu mogli da dođu na ovaj skup u Kosovsku Mitrovicu, jer su neki drugi sve puteve blokirali, te obećao da će sledeći put doći u Banje.\n„Hoću da se izvinim Srbima iz Metohije koji nisu mogli da dođu na današnji skup, jer su neki drugi ljudi sve puteve blokirali, palili gume, drva, šenlučili i pucali iz svog oružja i oruđa valjda da još jednom uplaše one koji žive na svojim ognjištima, a ništa nikome nisu uzeli“, rekao je Vučić na početku obraćanja u Kosovskoj Mitrovici.\nZahvalio se meštanima mesta Banje što su ga čekali i pripremali veličanstven doček.\n„Nemojte da mislite da je ovo poslednji put da sam želeo da dođem. Sledeći put ću doći u Banje“, poručio je on.\nTakođe je istakao da ne treba misliti da će to što se danas dogodilo naići na jednodušnu osudu onih koji su učestvovali u stvaranju „kosovske države“.\n„Neće. Šta god da urade to je njihovo ’čedo‘. Opet ćemo biti jednako krivi što nismo imali dovoljno vode da ugasimo ono što su upalili“, kazao je on.\nVučić je kazao da je naš posao da menjamo ugled Srbije u svetu, promenimo ne samo sebe, već i ugao iz kojeg se gledaju stvari na Balkanu.\nPrema njegovim rečima, u to je potrebno uložiti još mnogo napora.\nVučić je dodao da je ideja za budućnost da sačuvamo narod, svoju zemlju, mir i institucije.\nCilj je, kako je rekao, da uspostavljamo mostove pomirenja prema Albancima\n„Hoću da verujem da posle vekova sukobljavanja imamo vekove prijateljskih odnosa sa Albancima. Pregovaraćemo do iznemoglosti ako bude trebalo!“\n„Neko će nekad u budućnosti morati da postigne sporazum sa Albancima! Rešenje nije na vidiku, nadam se da će biti za nekih 10, 20 godina!“, poručio je on.\nAleksandar Vučićposeta Vučića


Jadran Carine domaćin 2. kola Regionalne vaterpolo lige: Protiv Partizana uz podršku Novljana | Plivački vaterpolo klub Jadran\nJadran Carine domaćin 2. kola Regionalne vaterpolo lige: Protiv Partizana uz podršku Novljana\nHercegenovski Jadran Carine domaćin je 2. kola Regionalne vaterpolo lige i dočekaće ekipu beogradskog Partizana, 28. septembra u 19 časova na bazenu “Jadran”, na Škveru. Novljani su takmičarsku sezonu startovali pobjedom protiv splitskog Jadrana ( 11:9 ), a pred svojom publikom pokušaće da nadigraju i Beograđane.\nTrener Petar Radanović kazao je da je Partizan mlada ekipa, koja je izuzetno poletna.\n“Prepoznatljiv je stil igre Partizana već godinama. Partizan je ekipa koja je sportski agresivna u igri. Međutim, smatram da ako mi budemo na nekom našem određenom nivou igre i ako budem pristupili utakmici na pravi način, zaista se onda mi pitamo i pobjedu bi trebalo da zaslužimo i uzmemo”, jasan je Radanović.\nTrener Novljana je pozvao sve navijače i ljubitelje vaterpola da dođu u što većem broju na Škveru.\n“Pozivam navijače, sportske prijatelje i ljubitelje vaterpola da dođu i da nas bodre na domaćem terenu i da zajedno proslavimo, nadam se, pobjedu”, kazao je Radanović.\nDodao je da će sa tom utakmicom Jadran vjerovatno zatvoriti otvroreni bazen na Škveru, do narednog proljeća.\n“Nakon zatvaranja bazena na Škveru, utakmice ćemo igrati u zatvorenom bazenu Instituta Igalo”, pojasnio je Radanović.


Sudanci opet na ulicama, traže reforme u pravosuđu - Izazov\nSudanci opet na ulicama, traže reforme u pravosuđu\nNovi magazin 12. septembra 2019. 19:02\nHiljade Sudanaca okupilo se danas u glavnom gradu Kartumu na najvećem protestu od kada je saoptšten sastav nove vlade te zemlje, zahtevajući da se šef pravosuđa i javni tužilac uklone sa svojih pozicija zbog navodnih veza sa svrgnutim predsednikom Omarom al Baširom.\nSnage za proglašenje slobode i promenu krovna koalicija koja predstavlja demonstrante pozvala je na „marš od million ljudi“ kako bi izvršili pritisak na zajedničku vladu predstavnika demonstranata i generala da imenuju kompetentne i politički nepristrasne sudije.\n„Ovi skupovi se u osnovi obraćaju vojnim članovima unutar vlade, jer ti članovi ne dele iste stavove kao sudanski revolucionari“, rekao je Raša Avad, sudanski novinar.\nOn je dodao da je današnji protest važan korak ka korak ka restrukturiranju pravosudnog sistema „kako bismo mogli da krenemo u period tranzicije u kojem će lideri starog režima, kao i oni koji su odgovorni za masakr demonstranata nakon Baširovog zbacivanja mogli biti procesuirani“.\nDemonstranti su nosili transparente na kojima je pisalo „Imenovanje novog šefa pravosuđa i javnog tužioca revolucionarni je zahtev“.\n„Pravosudne i pravne reforme trebale bi da budu glavni prioritet tokom prelaznog perioda, međutim, videli smo nedostatak akcije dela vlade da imenuje novog šefa pravosuđa i novog generalnog tužioca“, rekao je lider Sudanskog udruženja sindikata, Ahmed Rabi.\n„Sudanska revolucija nema za cilj samo promenu predsednika ili dovođenje novih ministara, već je cilj restrukturiranje sudanske države. Dakle, nelogično je da zvaničnici iz starog režima budu iznad civilne države i sudskih aparata“, rekao je Rabi.\nRekordna zaplena u Belgiji, otkriveno 126 miliona falsifikovanih cigareta\nStejt department pozdravio proterivanje iranskih diplomata iz Albanije\nAustralijski slučajni heroji požara: Simpatični torbari skrivaju druge životinje u…\n„Nije lako sa Amerikom, Iran slučajno oborio avion“: Lavrov održao…\nLeče se od potresa mozga: Pentagon priznao da je u iranskom napadu…\nPutin predložio zakon o novoj funkciji za Medvedeva\nTramp je pritiskao Ukrajinu oko Bajdena: Đulijanijev saradnik okrnjio…\nHemikalije u krigli: Tri osobe umrle od trovanja pivom\nRekordna zaplena u Belgiji, otkriveno 126 miliona falsifikovanih…\nNemci odobrili zakon: Kompjuterska dečija pornografija u službi…\nAustralijski slučajni heroji požara: Simpatični torbari skrivaju druge…


Monika, Nele i Kusturica dolaze u Banjaluku – mojKontakt portal – Radio Televizija Kontakt\nMonika, Nele i Kusturica dolaze u Banjaluku\nU sklopu akcije “Negujmo srpski jezik” čiji je pokretač Filološki fakultet Beograd, Sekretarijat za kulturu i Biblioteka Beograd, Narodna i univerzitetska biblioteka Republike Srpske će 28. aprila ugostiti srpskog režisera Emira Kusturicu, italijansku divu Moniku Beluči te dr Neleta Karajlića koji su promoteri pomenute inicijative, pišu “Novosti”.\nPodsjetimo, Belučijeva je prethodnih godinu dana bila čest gost Republike Srpske, jer je za to vrijeme na Mokroj Gori, u Trebinju i na drugim lokacijama širom Srbije snimala film “Na mliječnom putu” sa Emirom Kusturicom.\nViše puta je ponavljala da je “zaljubljena u našu zemlju, običaje i jezik”, a ovom akcijom je to simbolično i dokazala. Nedavno se, za potrebe kampanje, lepa Italijanka slikala sa Pravopisom srpskog jezika u rukama.\nCilj kampanje “Negujmo srpski jezik” je da se, uz učešće poznatih ličnosti i isticanje različitih jezičkih pouka, građani podstaknu da vode računa o tome kako pišu i govore i da se podigne nivo svijesti o značaju njegovanja ispravnog pisanja i govorenja.\nDo sada su izrađeni mnogobrojni edukativni posteri sa fotografijama poznatih ličnosti iz sveta umjetnosti, zabave, sporta, poput Anice Dobre, Tihomira Stanića, Marčela, Rade Đuričin, Nebojše Glogovca, Nemanje Radulovića, Ivane Španović, Duška Kovačevića i mnogih drugih.\n7 bizarnih stvari koje mogu da vam se dese u snu


Domaći dug snižen za 50 miliona eura | Ekonomist\nUkupan državni dug sa depozitima posljednjeg dana septembra iznosio je 2,15 miliona eura, navedeno je u novom izvještaju Ministarstva finansija.\nInostrani dug, prema navodima iz izvještaja o kretanju državnog duga, iznosio je 1.975,1 miliona eura, dok je unutrašnji dug bio 329,2 miliona, a depoziti 153,5 miliona eura, pišu Dnevne novine.\nKako je objašnjeno u Ministarstvu finansija, do povećanja duga došlo je zbog emisije euroobveznica na međunarodnom tržištu, u visini od 500 miliona eura, koje su izdate na period od pet godina, uz kamatnu stopu 3,875 odsto, kao i povlačenja sredstava kineske banke za izgradnju autoputa u ukupnom iznosu od 168 miliona eura (oko 188,8 američkih dolara).\n“Prema daljim projekcijama, ne očekuje se da će do kraja godine biti daljih povlačenja. U toku 2016. godine predviđa se da će biti povučeno 205 miliona eura, dok je za naredne godine u pripremi plan realizacije projekta i dinamika povlačenja sredstva”, objašnjeno je u izvještaju Ministarstva finansija.\nMinistar finansija Radoje Žugić nedavno je saopštio da je Vlada kada je u pitanju javni dug razmotrila izvještaj Evropske komisije i sugestiju vezanu za generisanje javnog duga po osnovu izgradnje dionice auto-puta.\n“Javni dug je prema posljednjem zvaničnom podatku 59,6 odsto BDP a. Naše projekcij su da će do kraja ove godine javni dug iznositi oko 64 odsto, a do kraj a naredne 68,5 odsto BDP-a”, kazao je Žugić.\nOn je objasnio da to jeste probijanje kriterijuma Mastrihta.\nVlada je, kako je rekao, dužna da shodno Za konu o budžetu i fiskalnoj odgovornosti nivo deficita i nivo j avnog duga, ukoliko se probiju limi ti, vrati u dozvoljene limite u peri odu od pet godina.\nOznake BDP Breaking državni dug emisije euroobveznica na međunarodnom tržištu Ministar finansija Radoje Žugić povlačenja sredstava kineske banke za izgradnju autoputa probijanje kriterijuma Mastrihta snižen za 50miliona u novom izvještaju Ministarstva finansija


Ako imate pasoš neke od ovih zemalja – od ponedeljka možete bez viza u Kanadu! – BHDINFODESK\nby BHD Info Desk Administrator 04/05/2017 0334\nEvropska unija isključila je danas mogućnost uvođenja viza državljanima Amerike I Kanade, a komesar EU za migracije Dimitris Avramopulos kaže je da je postignut napredak u pregovorima s Vašingtonom i Otavom o putovanju bez viza u SAD i Kanadu za građane pet zemalja članica Unije.\nGrađanima Bugarske, Hrvatske, kipra, Poljske i Rumunije potrebne su vize za ulazak u SAD, dok su u Kanadi na snazi vizna ograničenja za Bugare u Rumune, navodi AFP.\nEvropski parlament je u martu pozvao Evropsku komisiju da, u znak odmazde, uvede američkim državljanima vize za ulazak u zemlje EU.\nMeđutim, Avramopulos je danas izjavio da je u pregovorima sa SAD i Kanadom o viznom režimu postignut napredak, istakavši da će “EU uvek odabrati angažovanje, posvećenost i strpljivu diplomatiju, umjesto bilo kakvog oblika jednostrane odmazde”.\n– To je u zajedničkom interesu i državljana EU i državljana SAD u ovom slučaju – rekao je evropski komesar.\nKad je riječ o Kanadi, Avramopulos je naveo da je ta zemlja dozvolila “značajnom broju” Bugara i Rumuna da uđu na njenu teritoriju bez viza od ponedeljka nakon “kontinuiranih diplomatskih napora”.


Koliko je Italija izgubila zbog antiruskih sankcija - Sputnjik Srbija\n12:15 06.08.2017 Preuzmite kraći link\nBorisov: Sankcije protiv Rusije nisu urodile plodom\n„Ruski embargo ne šteti evropskim kompanijama, a posebno nemačkim. Pre svega on nanosi štetu Italiji“, izjavio je ekspert i dodao da su te mere posebno vidljive zbog slabog prisustva italijanskih firmi na ruskom tržištu.\nAlesandrelo navodi da osnovu italijanskog biznisa predstavljaju mala i srednja preduzeća, dok samo 70 njih izrađuje svoje proizvode u Rusiji, prenosi portal televizije „Zvezda“.\n„Italija je do danas zbog ruskog kontraembarga izgubila između 11 i 12 milijardi evra izvoza u Rusiju i 200.000 radnih mesta. Tome ne možete da se prilagodite. Italiji su potrebna nova tržišta“, zaključio je predsednik Privredne komore, naglašavajući da rusko tržište više od drugih odgovara Italiji.\nkontramere, sankcije Rusiji, šteta, Rozario Alesandrelo, Italija, Rusija


MIRSAD ĐERLEK: Cilj je da do 30. juna imamo 3 miliona revakcinisanih! - Informer\nRTS / Informer | 16. 05. 2021.\nDržavni sekretar u Ministarstvu zdravlja dr Mirsad Đerlek rekao je da smo sinoć prešli četiri miliona datih doza i da smo prešli 42 odsto punoletnih koji su se vakcinisali\nDodao je i da je želja da do 30. juna imamo tri miliona revakcinisanih.\n- Napravili smo odličan sastanak sa rukovodstvom doma zdravlja u Tutinu i napravili plan da omasovimo imunizaciju. Jedan punkt u domu zdravlja nije dovoljan da postignemo ono što želimo, a to je da bude više od 8,8 odsto vakcinisanih - rekao je on.\nKako ističe potrebno je stići do svakog sela i razgovarati sa svima.\n- Ljudi su puni dezinformacija ali kada se razgovara sa njima druga je slika, onda hoće da se vakcinišu, samo se mora stići do svakog čoveka. Promenili smo strategiju, sada ćemo da krenemo ka ljudima, da se vakcinišu tamo gde žive i kada oni imaju vremena. Nemoguće je da čovek udaljen 30 kilometara od Tutina da dođe i ispoštuje termin - objasnio je Đerlek.\nDodaje da misli da će se i u ovoj opštini popraviti rezultat kada je reč o broju vakcinisanih jer je osnovni cilj briga o zdravlju svih ljudi.\nvakcina Mirsad Đerlek korona virus kovid 19


SNSD: Uklanjanje videa o presudi generalu Mladiću udar na istinu | Banjaluka.net\nSa zvaničnih naloga SNSD na društvenoj mreži Fejsbuk uklonjen je video sadržaj „General se danas upisao u legendu“ u kojem su preneseni stavovi predsjednika stranke Milorada Dodika o presudi generalu Ratku Mladiću koju je donio Mehanizam u Hagu, saopšteno je iz SNSD-a.\nIz SNSD-a ističu da za njih ovo predstavlja „još jedan udar na istinu i pravo našeg naroda da javno iznosi svoje mišljenje, jer se u samom videu iznose stavovi predsjednika stranke Milorada Dodika koje dijeli većina srpskog naroda“, prenosi RTRS.\n– U trenutku uklanjanja ovaj video je vidjelo više od 700.000 korisnika Fejsbuka, a o njemu se u komentarima izjasnilo više od 2.000 ljudi koji su iznijeli različite stavove. Uklanjanjem ovog videa uklonjeni su i stavovi tih ljudi, kojima je na ovaj način uskraćeno pravo na iznošenje mišljenja – navodi se u saopštenju.\nIz SNSD-a navode da su prilikom produkcije ovog sadržaja bili svjesni mogućih zabrana ili sankcija, ali nisu željeli da zbog njih odstupe od ukazivanja na istinu.\n– Uklanjanje ovog videa smatramo jednom vrstom napada na javno i otvoreno iznošenje stavova. Ovo predstavlja logičan slijed događaja nakon što su neke teme postale zabranjene i nakon što su naši građani primorani da se o tim temama na društvenim medijima oglašavaju koristeći znakove interpunkcije ili izbjegavajući da se o njima direktno izjašnjavaju – navodi se u saopštenju.\nIz SNSD-a naglašavaju da nisu i nikada neće bježati od toga da javno iznose istine o svim temama važnim za srpski narod, jer bi se, navode, „u protivnom svrstali na stranu onih koji na taj način nasilno žele da zabrane našem narodu da iznosi bilo kakvo, a posebno istinito mišljenje o temama koje su nam važne“.


RAZGOVORI POZICIJA I OPOZICIJA: Prisutni opozicionari – ali ne i SzS – Balkanekspresrb.rs\nDijalog vlasti i opozicije uz posredovanje Evropskog parlamenta, počeo je danas u 15 časova u Skupštini Srbije.\nOpozicioni lider Boris Tadić je rekao da je došao da saopšti svojim evropskim prijateljima da “ako je neko hteo da nametne međunarodna pravila dijaloga, onda je morao da učini apsolutni napor da dovede za sto i predstavnike opozicije koja trenutno nije ovde”.\n“To je bio moj zahtev, ja nisam došao da diskutujem sa predstavnicima vlasti o ovom pitanju, već da kažem mojim evropskim prijateljima da je to uslov bez koga se ne može. I to sam im preneo”, kazao je Tadić i dodao da je time završio svoje učešće u dijalogu.\nIz opozicije tu su Zoran Živković iz Nove stranke, Tatjana Macura iz Srpske moderne stranke, Marko Đurišić i Boris Tadić iz Socijademokratske stranke, Čedomir Jovanović iz Liberalno-demokratske partije, Aleksandar Šapić iz Srpskog patriotskog saveza i Nenad Čanak iz Lige socijaldemokrata Vojvodine. U Skupštinu su ušli i Bojan Klačar iz nevladine organizacije Centar za slobodne izbore i demokratiju (CeSID) i Milan Antonijević iz Fonda za otvoreno društvo.♦\nFoto Vesna Ančić/RFE.RL/


Žezus: "Nije pobedio bolji tim" - Sportske.net\n"Uvek je teško kada izgubite. Tokom 120 minuta igre mi smo prikazali više i stvorili više prilika. čestitam mojim igračima i navijačima, koji su pokazali da su vredni finala. Nije pobedio bolji tim", rekao je žesus, preneli su portugalski mediji.\nOvim porazom nastavljeno je "prokletstvo" Benfike, koja od 1962. godine u sedmom finalu nekog evropskog takmičenja nije osvojila trofej. Tadašnji trener Bela Gutman je sa klubom osvojio dve uzastopne titule prvaka Evrope i tražio je povišicu, ali ga je uprava kluba odbila.\nMađarski trener je tada napustio lisabonski klub i rekao da Benfika "ni za 100 godina neće osvojiti neki evropski trofej".\nBenfika je prošle godine igrala u finalu Lige Evropa, ali je izgubila od Čelsija sa 1:2.\nBenfika je ove sezone osvojila prvenstvo Portugala i Liga Kup, a u nedelju ima priliku da osvoji "triplu krunu", ako pobedi Rio Ave u finalu Kupa.\n"Zaslužujemo čestitke za prikazano u finalu Lige Evropa, ali moramo da razmišljamo o finalu Kupa. U fudbalu ne možete gledati u prošlost, ne postoje moralni pobednici", rekao je Žesus.\nTrener Sevilje Unaj Emeri pohvalio je borbenost svoje ekipe, a posebno je istakao golmana Beta i njegovog trenera Havijera Garsiju.\n"Benfika je zaslužila finale, u nekim trenucima ekipe su bile izjednačene. Mogli ste da vidite da su igrači umorni, ali ovaj tim je naučio kako da pati, da ostane veliki i pripremio se za ovakvu utakmicu", rekao je Emeri.\nBeto je odbranio drugi i treći penal, koji su šutirali Oskar Kardoso i Rodrigo.\n"Havi je obavio dobar posao sa golmanima, a sa Betom najbolji, najvažniji. Ovaj uspeh je proizvod rada cele ekipe", rekao je Emeri.


“Pažljivko” učio prvake o prvilima u saobraćaju - Sandžak Haber - Sandžačke Internet Novine\nNaslovna Featured Istaknuto “Pažljivko” učio prvake o prvilima u saobraćaju\nZa đake prvake sa područja Novog Pazara, danas su u Kulturnom centru organizovane tri projekcije predstave “Pažljivko” kroz koju je na šaljiv, ali pučan način, deci prikazano koliko je važno poštovati saobraćajne propise. Predstave su odigrane uz sve propisane mere zaštite od koronavirusa.\n“Godinama unazad novopazarski Savet za bezbednost saobraćaja i Agencije za bezbednost saobraćaja Republike Srbije organizuju za đake prvake predstavu koja se zove “Pažljivko” kroz koju im je prikazano kako se treba ponašati u saobraćaju a kako ne, da bi bi svi učesnici bili bezbedni i mi smo zaista zadovoljni zbog velike zainteresovanosti prosvetnih radnika koji dovode decu”, kazao je član Saveta za bezbednost saobraćaja u Novom Pazaru Safet Redžepović.\nMališani su zaista danas uživali u predstavi i kažu da su dosta toga naučili o ponašanju u saobraćaju. Najviše im se svideo deo kada Pažljivko pokazuje i objašnjava kako treba pravilno preći pešački prelaz.\nInače, za đake prvake, koji su često ugroženi u saobraćaju, ovakve i slične predstave, predavanja i teme su od velikog značaja i zato je za njih Agencija za bezbednost saobraćaja Republike Srbije obezbedila besplatne knjige sa nazivom predstave.\nPrethodni tekstSaida Bukvić u polufinalu SP u Italiji\nSledeći tekstU Srbiji koronom inficirano još 7.745 osoba, preminulo 58 pacijenata


Višković sa Andersen: Vlada Srpske pravovremeno reagovala da bi zaštitila građane | Argumenti\nNaslovna Srpska Višković sa Andersen: Vlada Srpske pravovremeno reagovala da bi zaštitila građane\nPremijer Republike Srpske Radovan Višković rekao je danas da je Vlada Srpske pravovremeno reagovala donošenjem određenih mjera s ciljem sprečavanja širenja virusa korona kako bi zaštitila zdravlje građana i sačuvala zdravstveni sistem.\nVišković je u razgovoru sa otpravnikom poslova Ambasade Norveške u BiH Siri Andersen naglasio važnost daljeg jačanja svih zdravstvenih kapaciteta u Republici Srpskoj.\nOn je upoznao je Andersenovu sa setom ekonomskih mjera za naredni period, te istakao da je Vlada Srpske prva u regionu donijela određene mjere i rješenja s ciljem saniranja ekonomskih posljedica. Višković je u razgovoru podsjetio i na podršku koje su institucije Srpske pružile privrednim subjektima čiji je rad za vrijeme vanrednog stanja bio otežan ili potpuno obustavljen.\nSagovornici su se saglasili koliko je značajna međusobna podrška, razmjena iskustava i solidarnost u ovim trenucima kada se cijeli svijet suočava sa pandemijom, saopšteno je iz Biroa Vlade Srpske za odnose sa javnošću.\nZajednički je ocijenjeno da je dosadašnja saradnja bila dobra, te je izražena opredijeljenost za nastavak uspješne saradnje na svim nivoima i u narednom periodu.\nVišković je izrazio iskrenu zahvalnost na donacijama koje je Norveška, kao dio podrške u borbi protiv pandemije virusa korona, uručila Republici Srpskoj u vrijeme kada je bilo najteže doći do medicinske opreme, kao i intenzivnom pružanju podrške našim zdravstvenim institucijama za vrijeme vanrednog stanja.\nPoseban akcenat tokom sastanka je stavljen na trenutnu epidemiološku situaciji u Republici Srpskoj, kao i o preventivinim mjerama koje se sprovode s ciljem sprečavanja širenja virusa korona.


Objavljen spisak poreskih dužnika u 2017. godini\nNa drugom spisku Poreske uprave nalaze se firme u stečaju, a one pojedinačno imaju mnogo veća poreska dugovanja, merena milijardama dinara.\nOve godine je, pored domaćih banaka koje su više od decenije u stečaju, na ovom spisku i koncern “Farmakom” u vlasništvu biznismena Miroslava Bogićevića. Samo jedna od firmi iz ovog koncerna duguje za porez čak 1,9 milijardi dinara, dok još četiri firme koje posluju u okviru “Farmakoma” nisu platile još skoro dve milijarde dinara poreza.\nTakođe, na spisku stečajaca dužnika je i “Zekstra grupa” Dragana Đurića koja državi duguje oko 470 miliona dinara na ime poreza. A tu su i nekadašnje firme Bogoljuba Karića. Jedna je Astra banka koja je ostala dužna čak 21 milijardu dinara, a druga je firma “Astra simit”.\nOna je na kraju 2017. dugovala još 2,28 milijardi dinara na ime poreza.Daleko najveći dužnik na spisku firmi u stečaju je Beobanka. Poreska uprava od nje potražuje čak 32,3 milijarde dinara na ime poreskog duga. Sledi je Investbanka sa 24,2 milijarde duga, zatim Karićeva Astra banka i Beogradska banka sa 17,5 miljardi dinara dugovanja.


Napad na Vučića – dokaz da su bezbjednosne institucije BiH nesposobne | CazinCity\n13/07/2015\tin Info dana\nPredsjednik Odbora Narodne skupštine Republike Srpske za bezbjednost Milanko Mihajilica izjavio je da se napad na premijera Srbije Aleksandra Vučića može okarakterisati kao dobro organizovani pokušaj atentata i linča na jednom vrlo osjetljivom događaju, što je za svaku osudu i predstavlja najbolji dokaz da su bezbjednosne institucije na nivou BiH nesposobne.\nMihajilica je u izjavi za Srnu istakao da takve strukture, nakon detaljno provedene istrage, moraju da budu reformisane i izvan dometa političkog uticaja.\n“Srpska u suštini treba ozbiljno razmisliti kako da odgovori na činjenicu da su se dogodili ovakvi propusti”, rekao je Mihajilica i dodao da je neophodno utvrditi zašto nije prihvaćeno da MUP Srpske obezbjeđuje cijeli skup, uključujući i unutrašnjost memorijalnog kompleksa.\nOn je podsjetio da je MUP Srpske 2005. godine, u još složenijoj situaciji taj posao obavio perfektno, bez ikakvih problema.\nMihajilica je ocijenio da je zaprepašćujuća i krajnje zabrinjavajuća izjava člana Komisije za bezbjednost parlamenta BiH Šemsudina Mehmedovića da je napad na premijera Srbije Aleksandra Vučića u Potočarima “dokaz da bezbjednosnim sistemom u BiH upravljaju velikosrpske i četničko-policijske obavještajne strukture”.\nOn kaže da ne i čudi što ovakva izjava dolazi od poslanika u parlamentu BiH koji je bio kandidat za predsjednika SDA, a s druge strane bio je osumnjičen za zaštitu određenih radikalnih krugova tokom rata i čija je uloga u ratnom periodu vrlo sporna.\nMihajilica je rekao da ova izjava vrijeđa zdrav razum, upitavši da li Mehmedović misli da su /direktor OBA/ Almir DŽuvo i /direktor Direkcije za koordinaciju policijskih tijela/ Mirsad Vilić “četnički kadrovi”.\nOn je naglasio da ta izjava upućuje i na postojanje političkih snaga u samom vrhu Islamske zajednice.\nMihajilica ističe da je krajnje zabrinjavajuća informacija koja se pojavila u medijima da je, po saznanjima srpskih obavještajnih službi, visoki funkcioner SDA i jedan od najbližih saradnika Bakira Izetbegovića direktno učestvovao u organizovanju pokušaja atentata na Vučića.\n“To će tek dodatno da utiče na raspirivanje međunacionalnih i političkih tenzija, kao i povećanih bezbjednosnih rizika i sigurno će Republika Srpska imati potrebu da zauzme jasne stavove po tom pitanju nakon što se sazna više o nalogodavcima i učesnicima u tom događaju, a i u vezi sa izjavama koje dolaze i vrha SDA i Islamske zajednice”, istakao je Mihajilica.\naleksandar vucic potočari šemsudin mehmedović srbija srebernica\t2015-07-13\nTagged with: aleksandar vucic potočari šemsudin mehmedović srbija srebernica


Za bolji svet - "Drvo za Surdulicu"\nPočetna/BIZNIS/Za bolji svet – “Drvo za Surdulicu”\nSana Life 1. aprila 2021.\tBIZNIS, LOKAL PRESS, ZANIMLJIVOSTI, ZDRAVLJE Ostavite komentar\nViše od 300 stabala, 500 metara žive ograde i razno ukrasno bilje posađeni u Surdulici u okviru kampanje For A Better World – Za bolji svet.\nKao dokaz da svoju novu strategiju održivosti ‘For a Better World – Za bolji svet’ – primenjuju i žive, Knauf Insulation je poklonio opštini Surdulica preko 300 stabala različitog drveća, 500 metara žive ograde i drugo urasno bilje, koje je u toku februara i marta zasađeno u Surdulici i u mesnoj zajednici Belo polje, u kojoj se fabrika kamene vune nalazi.\nU utorak, 30. marta, organizovana je centralna akcija sadnje stabala u neposrednoj blizini fabrike, kojoj su, pored zaposlenih, prisustvovali i predstavnici opštine Surdulica na čelu sa predsednicom dr Aleksandrom Popović, kao i brojni novinari koji su takođe zasadili nekoliko stabala.\nNajavljujući investicije koje će Knauf Insulation realizovati u ovoj i narednoj godini u samoj fabrici, generalni direktor Knauf Insulation za zemlje Balkana, Kipar i Maltu, Tihomir Civkaroski je izrazio zadovoljstvo što je kompanija u mogućnosti da lokalnoj zajednici pokloni ono najvrednije – zdravu sredinu za život.\nPredsednica opštine je podvukla da svako novo drvo predstavlja pluća grada i da se raduje budućoj dobroj saradnji sa kompanijom.\nOznakedrvo ekologija knauf sadnja saradnja sredina strategija Surdulica životna\nPrethodni Kreću alergije – Evo kako se zaštititi\nSledeći 12 zabluda o ženskoj kosi u koje verujemo


Tag / Vojna operacija / Vesti online\nNovi predsednik Brazila može podići vojsku na Venecuelu?\nBrazil bi mogao da učestvuje u hipotetičkoj vojnoj operaciji protiv Vlade Venecuele nakon što je ultradesni kandidat Žair Bolsonaro stupi na dužnost predsednika ove južnoameričke države,...\nŠef Generalštaba Oružanih snaga Ukrajine Viktor Muženko je objavio da je antiteroristička operacija u Donbasu završena i da će sada njen format biti promenjen u vojnu operaciju.\nTurska poslala komandose na granicu sa Sirijom\nTurska pokrenula vojnu operaciju protiv ID u Siriji\nTurski tenkovi intenzivno gađaju pozicije ID. Više od 70 ciljeva je pogođeno u području sirijskog Džarablusa, saopštio je Si-En-En Turk, pozivajući se na vojne izvore. Vojna operacija "Štit...\nRusi zabrinuti: Ukrajinci izgleda kreću na Donbas\nMoskva je zabrinuta zbog porasta vojne aktivnosti ukrajinske vojske na liniji razdvajanja u Donbasu, saopštili su u Ministarstvu inostranih poslova Rusije.\nErdogan: Turska ima pravo na vojnu intervenciju u Siriji\nPredsednik Turske Redžep Tajip Erdogan izjavio je da njegova zemlja ima puno pravo da u inostranstvu vodi operacije protiv terorista koji joj predstavljaju pretnju.


UNICEF: Deca sa invaliditetom marginalizovana\nDeca sa invaliditetom spadaju u najmarginalizovanije i najisključenije grupe u svetu, često neregistrvana na rođenju, suočena sa zlostavljanjem, diskriminacijom pa čak i ubijanjem - kao mali albini u Tanzaniji, stoji u juče objavljenom izveštaju UNICEF-a, pod nazivom Stanje dece u svetu 2013.\n"Nema grupe dece koja, ne samo što su zapostavljena, nego su gotovo 'nevidljiva' kao što su to deca sa invaliditetom", ističe Entoni Lejk, izvršni direktor UNICEF-a.\nKler Halford, Australijanka koja se odrekla posla da bi se potpuno posvetila svom sinu, kome je u petom mesecu dijagnozirana cerebralna paraliza, ističe da bez obzira na to šta dete može ili ne može da uradi, ono će uvek imati identitet i karakter "koji će ostaviti prepoznatljiv trag kičice na slici sveta".\n"Ukoliko želimo da budemo prosvećeno društvo, naš zadatak je da verujemo i ohrabrujemo", ističe Halfordova.\nPodaci o brojnosti invalidne dece u svetu su nepouzdani jer mnoga nisu ni prijavljena na rođenju. Prema jednoj proceni ima ih oko 93 miliona, što znači jedno od 20 među decom do 14 godina starosti, ali u izveštaju UNICEF-a se naglašava da je ta brojka verovatno netačna i poziva na dopunska istraživanja.\nUNICEF upozorava da su nužne korenite promene u odnosu društva prema invalidnoj deci ili će njihova prava i dalje biti zapostavljana, a ona izložena diskriminaciji, nasilju, zloupotrebi i isključivanju iz zajednice.\nNOVA KAMPANJA UNICEF-A Osnaživanje miliona dece da se zalažu za svoja prava\nSZO i UNICEF: Rutinske vakcinacije važne i tokom pandemije\nPORAŽAVAJUĆI PODACI Širom sveta ogroman broj DECE promoran na brak\nItalijanska administracija angažovaće oko 60.000 volontera koji će raditi na sprovođenju regulativa socijalne distance zbog postepenog ukidanja zabrana uvedenih radi suzbijanja širenja virusa korona.\nŠkotska premijerka Nikola Stardžen izjavila je danas da će odluka o tome da li će pojedine restriktivne mere biti ukinute, biti doneta u četvrtak.


Dom za stare i iznemogle srpske građane u Knjaževcu podignut je davne 1935. godine kao zadužbina Nikole Spasića, beogradskog trgovca, koji je svojim testamentom zaveštao sredstva za podizanje bolnice i jednog doma za stare i iznemogle građane. Svečano otvaranje Doma obavljeno je 26. maja 9135. godine, dok su prvi štićenici stupili u Dom 25. jula iste godine.\nZbog ratnih stradanja i po Uredbi Ministarstva za socijalno staranje NR Srbije 1945. godine dom prerasta u Državni dom za zaštitu dečije siročadi, a od oktobra 1948. godine u Dom za vaspitanje mladeži.\nPosle višegodišnje pauze, a kao rezultat potrebe rešavanja narastujućih problema u zaštiti starih, adaptacijom postojećih objekata i izgradnjom novih počinje sa radom Dom za penzionere druga stara lica 1. oktobra 1981. godine u sastavu Centra za socijalni rad kao radna jedinica, kapaciteta 135 korisnika do 1992. godine, kada po Odluci Ministarstva i određivanjem nove mreže ustanova za smeštaj prerasta u samostalnu ustanovu - Gerontološki centar, kapaciteta 145, a od 1998-2009. godine - 210, te po izmenjenoj Odluci o mreži ustanova Republike od 2009. godine kapaciteta 200 korisnika u domskom smeštaju i 4 ležaja u prihvatnoj stanici.\nUstanova je u više navrata proširivala kapacitete, te je Odlukom od 24. decembra 2010. godine kapacitet povećan na 220 korisnika u domskom smeštaju i 4 ležaja u prihvatnoj stanici. Kako je sve više starog stanovništva u ukupnoj populaciji, tako je i sve veća popunjenost kapaciteta Gerontološkog centra "Knjaževac".\nDogradnjom novog objekta - dograđenog stacionara Gerontološkog centra "Knjaževac" u 2012. godini, sa četiri trokrevetne i tri dvokrevetne sobe sa kupatilima, savremeno i funkcionalno opremljenim, koji je sa dobijanjem upotrebne dozvole primio prve korinike početkom marta 2013. godine, Gerontološki centar raspolaže sa 96 spavaonica, odnosno 228 ležajeva. Novim stacionarom delimično je rešen problem stalnog nedostatka mesta za zavisne korisnike, jer se i dalje javlja problem nedostatka slobodnih mesta za korisnike kojima je potreban prvi i drugi stepen podrške, odnosno stalni nadzor i nega.\nDanas Gerontološki centar "Knjaževac" ispunjava uslove i standarde za pružanje usluga domskg smeštaja odraslih i starijih lica kapaciteta 220 korisnika (125 u Stacionarnom i 95 korisnika u Lamelnom delu). Usluga domskog smeštaja obezbeđuje se odraslim i starijim licima kada je njihovo blagostanje, bezbednost i produktivni život u društvu ugrožen rizicima usled starosti, invaliditeta, bolesti, porodičnih i drugih životnih okolnosti.


PROMENE OD 1. JUNA: Novi zakon o zdravstvenom osiguranju štiti trudnice : Nadlanu.com\nPROMENE OD 1. JUNA: Novi zakon o zdravstvenom osiguranju štiti trudnice\nObjavljeno 19. feb 2021. / 22:00:39\nAko se usvoji novi zakon o zdravstvenom osiguranju, trudnice u Srbiji će ostvarivati pravo na naknadu zarade bez obzira na to da li su im poslodavci uplatili doprinose, a pacijenti više neće morati da nose potvrdu o bolovanju u svoju firmu, već će to elektronskim putem da radi njihov izabrani lekar. To drugim rečima znači da će trudnice dobijati naknade redovno i na vreme, bez obzira na to da li im je poslodavac uplatio doprinose ili je "zaboravio" na svoju zakonsku dužnost, a zaposleni više neće morati da idu u dom zdravlja po doznake.\nNacrtom zakona o zdravstvenom osiguranju takođe je predviđeno da poslodavac više ne vrši obračun naknada zarada, već da to radi Republički fond za zdravstveno osiguranje, koji sada samo kontroliše taj proces. Ovim dokumentom takođe je planirano osnivanje prvog registra osoba obolelih od retkih bolesti, odnosno uvođenje definicije retkih bolesti u pravne propise Srbije. Javna rasprava o Nacrtu zakona o zdravstvenom osiguranju počela je 4. februara i trajaće do poslednjeg dana tekućeg meseca, u njoj mogu da učestvuju predstavnici državnih organa, javnih službi, zdravstvenih ustanova, udruženja pacijenata, stručna javnost i drugi zainteresovani učesnici, a kalendarom Ministarstva zdravlja predviđeno je da Srbija 1. juna dobije novi zakonski akt.\nKako se navodi u obrazloženju nacrta zakona, predloženo je da osiguranice u slučaju privremene sprečenosti za rad zbog bolesti ili komplikacija tokom održavanja trudnoće ostvaruju prava iz obaveznog zdravstvenog osiguranja, bez obzira na to da li su im uplaćeni doprinosi – dakle i pravo na naknadu zarade zbog privremene sprečenosti za rad, što nije slučaj prema važećem zakonu. Naime, prema postojećem zakonskom rešenju, trudnica može ostvariti pravo na zdravstvenu zaštitu i pravo na naknadu troškova prevoza u slučaju da nisu uplaćeni doprinosi za zdravstveno osiguranje. Međutim, ona ne može da prima platu.\n- Teško je reći koliko trudnica prima zaradu sa zakašnjenjem, ali ono što znamo jeste da od oko 330.000 aktivnih firmi u našoj zemlji, oko 41 odsto njih kasni s isplatom zarada. Od toga, dve trećine njih zarade isplaćuje s kašnjenjem od oko 15 dana, ali trećina preduzeća kasni s isplatom između mesec ili dva jer imaju ozbiljnije finansijske probleme. To znači da oko 130.000 firmi značajno kasni s isplatama zarada svojim radnicima, pa i trudnicama koje se nalaze na njihovom platnom spisku. Nacrtom novog zakona o zdravstvenom osiguranju predviđeno je da trudnice dobijaju svoje naknade na vreme, što će i u materijalnom i u psihološkom smislu olakšati održavanje trudnoće - ističe Dragoljub Rajić iz Mreže za poslovnu podršku, koja svakih šest meseci pravi analizu rada privrede u našoj zemlji.\nNacrtom zakona o zdravstvenom osiguranju predviđeno je i osnivanje registra za retke bolesti, što će mnogim osobama olakšati pristup lečenju i nabavci zdravstvenih pomagala. Procene govore da više od pola miliona ljudi u Srbiji boluje od retkih bolesti, a svega pet odsto obolelih ima pristup lečenju. Prema proceni Evropske komisije, kojom se služe i naši zvaničnici, između šest i osam odsto populacije ima neku retku bolest, a statistika Svetske zdravstvene organizacije svedoči da je na planeti registrovano oko 7.000 retkih bolesti.\nbolovanjeDragoljub Rajićnovi zakonretka bolestretke bolestisvetska zdravstvena organizacijatrudnicetrudnoćazdravstveno osiguranje


Faktor: Vučić 58 odsto podrške, protiv Pajtića 63 odsto – Studio B\nObjavljeno: 02.03.2016. 10:30 Izmenjeno: 02.03.2016. 10:30\nKada bi izbori bili danas održani u parlamentu Srbije bile bi predstavljene sve političke opcije, dok bi političar sa najviše podrške u javnosti, skoro 60 odsto, ostao aktuelni premijer i predsednik SNS Aleksandar Vučić.\nSa gotovo jednakim procentom negativan rejting imao lider DS Bojan Pajtić. Istraživanje agencije Faktor plus, koje je danas predstavljeno, pokazuje da SNS ima podršku 49,4 odsto politički opredeljenih građana, Socijalistička partija Srbije 11,3 odsto, Demokratska stranka 6,4 odsto, Srpska radikalna stranka šest odsto, koalicija Demokratska stranka Srbije i Dveri 5,7 odsto i koalicija Socijaldemokratska stranka Srbije, Liberalnodemokratska partija i Liga socijaldemokrata Vojvodine pet odsto.\nKako je objasnio politički analitičar Dejan Vuk Stanković dobar rezulat imaju PUPS i pokret „Dosta je bilo“, koji se kreću oko tri odsto.\n„Pokret „Dosta je bilo“ iz meseca u mesec ide napred i biće zanimljivo videti kako će izgledati takmičenje između stranaka evroreformskog bloka, poput DS, SDS-LDP-LSV i „Dosta je bilo“, i očekujemo jednu vrstu „derbija“ na toj evroreformskoj sceni, ali i žestoku političku utakmicu između SRS i DS S-Dveri“, rekao je Stanković.\nPrema rečima direktora agencije Faktor plus Vladimira Pejića, rezultati istraživanja, koji je na 1.200 ispitanika sprovedeno od 22. februara do 1. marta, pokazuje da je na političkoj sceni Srbije trenutno pregrupisavanje snaga i da, iako su rezultati slični prethodnim, tek se očekuje prava borba za glasače početkom predizborne kampanje.\n„Čini mi se da u Srbiji poslednjih decenija nije bilo kampanje u kojoj nije bilo niskih udaraca, tako da i ovog puta očekujemo dosta negativnog, a ne samo pozitivnog. Međutim, to neće uticati u većoj meri na rezultate izbora“, rekao je Pejić.\nNa pitanje novinara ima li šanse za opoziciju da napravi neki značajniji rezultat Pejić je odgovorio da ne očekuje veliku promenu.\n„Na početku priče o izborima, kada je opozicija u pitanju, sve je počelo s tim da je cela opozicija protiv Vučića, a bojjim se da će se predizborna priča završiti sa pričom protiv svojih političkih suparnika, koji su im mnogo bliži, i biće mnogo više sukoba unutar samih opcija, čime će borba protiv Vučića pasti u drugi plan“, rekao je Pejić.\nNa isto pitanje Stanković smatra da ne treba očekivati da sve opozicione liste pređu cenzus ukoliko scenario bude negativna kampanja protiv Vučića ili između samih stranaka koje pripadaju jednoj političkoj opciji.\nPrema njegovim rečima, ako se bude insistiralo samo na negativnoj kampanji kao obrascu komunikacije sa biračkim telom i političkom konkurencijom ne treba očekivati da svi koji ternutno imaju između peti šest odsto pređu cenzus.\n„Negativna kampanja samo učvršćuje stavove onih koji su politički opredeljeni. Da biste novog čoveka doveli da glasa morate da nudite nešto pozitivno, da mu stvorite uverenje da vredi glasati. Opozicija ima slabe izglede ako bude ponavljala obrasce ponašanja kakvu sada imaju“, smatra Stanković.\nOn je upitao i kakvu poruku mogu da pošalju opozicioni lideri, konstatujući da se „nisu naročito snašli“ ni kada su bili na vlasti, niti sada kada su u opoziciji.\nStanković je podsetio da je vlast, uprkos nekim veoma nepopularnim merama, poput briselskog procesa i onih koji prate sugestije MMF-a, nije pretrpela sankcije.\n„Vlast sa kontraverznim odlukama nije klizala u pogledu svoje popularnosti, a opozicija koja je u komfornijoj poziciji nije napredovala. To govori da lideri koji zastupaju opoziciju nemaju onu vrstu političkog kredita koji su imali dok su bili na vrhuncu političke moći“, rekao je Stanković.\nPrema njegovim rečima glavni nedostatak opozicije je nepostojanje novih lidera, loša komunikacija sa vlastitim biračkim telom, ali i sa političkom konkurencijom.\nIstraživanje je pokazalo i da je došlo do blagog porasta zainteresovanosti građana za izlazak na izbore u odnosu na prethodni mesec, od kojih je 72 odsto nedvosmisleno politički opredeljeno.\nKada je reč o rejtingu ličnosti, izabrani su oni koji se identifikuju sa političkom opcijom i najbolji rejting ima Vučić – 58 odsto podrške i 31 odsto neodobravanja, predsednik Srbije Tomislav Nikolić sa 26 odsto podrške, ali i 45 odsto neodobravanja, te Zorana Mihajlović – 26 odsto podrške, ali i 47 odsto neodobravanja.\nNajveći procenat neodobravanja imaju lideri demokrata Bojan Pajtić (devet odsto podrške i 63 odsto neodobravanja), radikala Vojislav Šešelj (15 odsto podrške i 61 odsto neodobravanja) i SDS-a Boris Tadić (11 odsto podrške i 48 odsto neodobravanja).\nNa pitanje da li neka partija na nekoj koalicionoj listi može da utiče da građani ne glasaju za tu listu pokazalo je da 79 odsto građana neće odustati od svog političkog opredeljenja, dok na pitanje šta očekuju da će biti fokus predizborne kampanje ispitanici smatraju da će biti ekonomske teme i nezaposlenost.\nPitanje koje se odnosi na migrantsku populaciju, šta građane najviše plaši, najveći broj građana je rekao da od migranata nema strah (50 odsto), da neki od njih mogu biti teroristi (25 odsto), da se plaše bolesti (23 odsto), da mogu da unište srpsku kulturu i tradiciju (11 odsto)…\n„Odgovori na ovo pitanje potvrđuju tezu da u Srbiji nemate raširenu ksenofobiju“, zaključio je Stanković.\nPrema rezultatima poslednjeg istraživanja javnog mnjenja o rejtingu stranaka uoči vanrednih parlamentarnih zbora, SNS se kotira „jako stabilno visoko“ i kreće se na nivou onoga što su imali na prošlim izborima – 50 odsto, plus, minus dva ili tri.\n„Vi u vanizbornom perIodu imate 1,5 miliona, to je fantastičan procenat. Oni se kreću oko onoga što su imali i na prošlim izborima, oko 50 odsto, plus, minus dva,tri“, rekao je Bogosavljević.\nVeruje kaže da će koalicija oko SNS biti u stanju da napravi vlast samostalno, ali da, prema onom što govori premijer Aleksandar Vučić, to nije ideja.\nUpitan za saradnju SNS i SPS posle izbora, Bogosavljević je rekao da se oni nisu pokazali kao neko ko je smetao vladi SNS i da su pomogli ako ništa drugo u meri da imaju veilku većinu u parlamentu.\n„Verujem da će se svakako razmatrti i saradnja SNS i SPS, kao što sam siguran da će manjinske stranke biti u krugu onih sa kojima se razgovara, ali ne bih se iznenadio da bude još neka stranka“, rekao je Bogosavljević.\nBogosavljević je naveo da poslednja istraživanja pokazuju izvestan pad u rejtingu SPS posle odlaska PUPS-a, koji je, kako je rekao, kao vegeta – mnogo može da popravi ukus, ali samostalno ne vredi.\n„PUPS je mnogo oscilovao, kretao se oko dva, dva i po odsto, ali zbir sa SPS nije oscilovao“, rekao je Bogosavljević.\nDodao je da osim socijalista, čija je podrška takođe dvocifrena, više niko nije dvocifren.\nKada je u pitanju SRS, Bogosavljević je rekao da ta stranka najviše osciluje i da je njen rejting skoro u direktnoj korelaciji sa pojavljivanjem lidera Vojislava Šešelja na televizijama.\nGovoreći o razgovoru opozicije da na predstojećim izborima nastupi na jednoj listi, Bogodavljević je kazao da oni, na žalost socijaldemokratije, nisu uspeli da se ujedine, a da se tu radi i o problemima međusobne saradnje.\n„Oni svi potiču iz jedne partije koja je imala vrlo ozbiljnu istorijsku ulogu i ona je iscepkana na froncle i kao takva naravno da ne može da bude jaka. To je vrlo često sa strankom u kojoj ima dosta intelektualaca. Propustili su istorijsku šnasu da vrate na scenu ozbiljnu socijaldemokratsku stranku“,rekao je Bogosavljević, dodajući da ne vidi kako bi ta šansa mogla da se realizuje bez povlačenja lidera.


Azerbejdžan: Referendum o širenju predsedničkih ovlašćenja\n26. septembar/rujan, 2016.\nJedan od amandmana je da se predsednički mandat sa pet produži na sedam godina\nU Azerbejdžanu se održava referendum o predloženim izmenama ustava kojim se šire ovlašćenja predsednika Ilhama Alijeva i produžava predsednički mandat, što je naišlo na osude opozicije i grupa za odbranu ljudskih prava.\nPrema ustavnim amandmanima koje je već je odobrio Ustavni sud zemlje, predsednički mandat treba da se produži na sedam godina u odnosu na sadašnjih pet i da se uvedu mesta prvog potpredsednika i potpredsednika.\nOpozicione grupe organizovale su proteste pre održavanja referenduma osuđujući pokušaje predsednika Alijeva da zadrži kontrolu svoje porodice u toj bivšoj sovjetskoj republici na Kavkazu, bogatoj naftom.\nPredloženi amandmani duboko remete ravnotežu vlasti dajući ovlašćenja bez presedana Ilhamu Alijevu, upozorila je Venecijanska komisija, savetodavno telo Saveta Evrope.\nOrganizacija za odbranu ljudskih prava Amnesti Internešenel je ocenila da će amandmani dovesti do kršenja slobode pridruživanja i osudila je hapšenja i zastrašivanja koja su pratila kampanju za referendum.\nAko na referendumu pobedi opcija koja prihvata ustavne promene prvi potpredsednik postaće druga najvažnija funkcija u državi umesto dosadašnje funkcije premijera.\nPredsednik će takođe moći, prema predloženim promenama, po svom nahodjenju da raspusti parlament i sazove prevremene izbore.\nIlham Alijev, 54, čvrstom rukom vlada Azerbejdžanom od 2003. godine kada je umro njegov otac Hajdar Alijev koji je i sam bio na čelu zemlje od 1993. godine.\nAlijev može da ima neograničen broj predsedničkih mandata od kada je spornim referendumom 2009. godine ukinuto ograničenje od dva uzastopna presednička mandata za jednog kandidata.\nKoncert hora 'Aleksandrov' u Beogradu


Vučić sa patrijarhom i episkopima SPC: Dodatni pritisci na Srbiju zbog Kosova GracanicaOnline.Info\nVučić sa patrijarhom i episkopima SPC: Dodatni pritisci na Srbiju zbog Kosova\n27. maja 2021. 3 min read\nPredsednik Srbije Aleksandar Vučić izjavio je, posle sastanka sa patrijarhom Porfirijem i episkopima Srpske pravoslavne crkve, da će biti izvršeni dodatni pritisci na Srbiju po pitanju Kosova i Metohije i da Grčka diže odnose sa Kosovom na viši nivo.\nGrčka diže odnose sa Kosovom na viši nivo, nadamo se prijateljstvu i da neće doći do priznanja, rekao je Vučić za TV Pink i naveo da je grčki ambasador bio na razgovoru, ali da nisu preduzimani nikakvi potezi.\nVučić je, posle sastanka sa patrijarhom i vladikama SPC, članovima arhijerejskog Sabora, rekao da je Grčka, svojevremeno kada je Priština uvodila takse na srpsku robu, dala mogućnost da se otvore trgovinske kancelarije, a sada se otišlo na nivo više.\nU petak smo zvanično obavešteni da će da unaprede svoje odnose sa Prištinom na viši nivo, političkih direktora, što je najviša moguća ličnost do nivoa ministra, objasnio je on.\nVučić je rekao da će moliti Grčku da se to ne desi, jer je sledeći korak priznanje nezavisnosti. To je, prema njegovim rečima, problem, jer se time ne pokazue samo da bi Evropa po pitanju Kosova mogla biti ujedinjena protiv interesa Srbije, već i zbog činjenice da je to suprotno međunarodno pravnom poretku.\nUkazao je da postoji dodatna opasnost da druge države budu pritisnute da to isto učine. Onda bi se, kaže, išlo na bilateralne dogovore, gde bi neka treća zemlja predstavljala Kosovo u međunarodnim organizacijama, i tako postala deo NATO.\nVrlo je teška situacija za nas. Pozvali smo grčkog ambasadora na razgovor, ali nismo preduzimali nikakve mere, jer se uzdamo u prijateljstvo i nadamo se da neće ići sa daljim merama i približavanjima, naglasio je Vučić.\nNa pitanje da li je dobio uveravanja da Grčka neće priznati Kosovo, kaže da takva uveravanja dobija svakog dana, ali da činjenice govore da oni uvećavaju nivo svojih odnosa, kako sami kažu sa Kosovom.\nU narednom periodu očekujem više poseta Beogradu, a sve što će raditi biće pritisak. Biće i kroz regionalne inicijative pokušaja da se obezbedi kosovska nezavisnost. Nudiće neka rešenja koja se na prvi pogled čine dobrim, ali iza toga se de fakto krije priznanje, upozorio je Vučić.\nVučić je, povodom pisma koje je premijer Kosova Aljbin Kurti uputio igumanu manastira Visoki Dečani Savi Janjiću, ocenio da se radi o „igrokazu“ u kome sve vreme govori o kosovskom kulturnom nasleđu i kosovskoj baštini, a ne o srpskom.\nTo je srpska kulturna baština. To je manastir koji pripada srpskoj crkvi. Slično su radili u Crnoj Gori gde su tvrdili da se radi o pravoslavnoj crkvi u Crnoj Gori, a ne SPC, rekao je Vučić.\nSva igra je u tome da on priča da voli Srbe, da želi sa Srbima da razgovara da oni lepo žive u nezavisnoj državi Kosovo, ali neće sa Srbijom, jer ona nema šta da traži na Kosovu, objasnio je Vučić.\nVučić je ocenio da sveštenstvo SPC mudro reaguje što ne odgovaraju na svaku provokaciju i što dobro razumeju šta je provokacija.\nTags: Aleksandar Vučić Patrijarh G. Porfirije predsednik Srbije Srpska Pravoslavna Crkva\nPrevious Kancelarija za KiM: Opljačkane kuće Sretena Stojiljkovića i Božidara Zdravkovića\nNext Petković: Što više Kurti piše, više je napada na srpske crkve\n16. oktobra 2021., 23:56


Stolar za izradu nameštaja od plastične iverice — Tražimo rođake i prijatelje\nNaslovna Posao Stolar za izradu nameštaja od plastične iverice\nDELUX STIL je privatna kompanija osnovana 2016. godine u Nišu kao ćerka kompanije UNISTYLE GmbH, sa sedištem u Lucernu, Švajcarska. Potreban nam je stolar za izradu nameštaja od pločaste iverice sa poželjnom vozačkom dozvolom B kategorije. Uslovi: – srednja stručna sprema bez obzira na smer – nije potrebno radno iskustvo na poslovima stolara Za više informacija pozvati nas na telefon: 064/140-97-77Original Article\nPrethodni tekstProdavac/ica školskog pribora\nSledeći tekstMontažer nameštaja\nPrivredno društvo ELS DOO Beograd osnovano je u martu 2014. godine. Iako mlada, kompanija je zahvaljujući kvalitetu svojih usluga postala jedan od lidera na tržištu u sektoru kojim se bavi, a to su usluge privatnog obezbeđenja i facility menadžmenta. Kompanija od svog osnivanja beleži izuzetno veliki napredak i širenje mreže svojih klijenata i obima poslovanja. Klijenti sa kojima ELS DOO posluje predstavljaju najuspešnije domaće i inostrane kompanije.